Chat Log | Safuhaa\n'ހެޕީ އެނިވަރސަރީ ބޭބީ' އަރާމު ނިންޖަކުން ނިދާލާފައި އޮތް އީންގެ ލޯ ހުޅުވާލެވުނީ ޝަހުލްގެ އަޑަށެވެ.\n'ވަރަށް އުފާވެއްޖެ ތިކަހަލަ ލޯބި ލޯބި އަނތްބަކާއެކު ހަތް އަހަރު ވޭތުކުރުމުގެ އުފާ ލިބުނީތީ" އީންގެ މަގަތުގައި އިށީނދެލަމުން ޝަހުލް ބުނެލިއެވެ.\n'އެއްކަލަ ޝަހުލްގެ ފިލްމީ ޑައިލޮގްތައް ފެށުނީ. ކިހިނެއް މިވަރުން ދެން ނިދައިފައިވެސް މީހަކު އޮންނާނީ" ފިރިމީހާއަށް ޖަވާބު ދެމުން އެނދުން ތެދުވެގެން އީންވެސް ހިނގައިގަތީ ފާހާނާއަށް ވަނުމަށެވެ.\nއީން އާއި ޝަހުލްގެ ކައިވެންޏަށް ހަތް އަހަރު ވީއިރު، އެ ދެމަފިރިންނަކީ މުޅިން ހަމަޖެހިގެން އުޅޭ ދެމީހުންނޭ ބުނެވޭނެ ޖާގައެއް ނެތެވެ. މަދު މަދުން ލޯބިން ވާހަކަ ދައްކާލާ، ހީ ސަމާސާކޮށްއުޅޭ ވަގުތުތައް އައި ކަމުގައި ވީނަމަވެސް ދުވާލުގެ ގިނަ ވަގުތު އެދެމަފިރިން ތިބޭނީ ފުސްމޫނު ހަދައި، ތުންފިއްތައިގެނެވެ. ސަބަބުތައް ކިތަންމެހާވެސް ގިނައެވެ. ޝަހުލްގެ ބިޒީ ޝެޑިއުލެވެ. އަނބިމީހާ ގާތު މަޑުކޮށްލަން ލިބޭ ވަގުތު މަދުވުމެވެ. ދެފަރާތުގެ އާއިލާ މީހުންގެ ނުރުހުމުގައި ކުރެވުނު ކައިވެންޏަކަށް ވީތީ އެމީހުންގެ ބަދުބަސްތައް އަހަންޖެހުމެވެ. އީން ވަޒީފާއަށް ދިޔުމަށް ޝަހުލް ގަބޫލުނުވުމެވެ. މިހެން ގޮސް އިންތިހާއަށް މައްސަލަ ގިނައެވެ. ނަމަވެސް، އެންމެ ބޮޑު މައްސަލައަކީ ކޮބައިކަން އެނގުނަސް ދެމަފިރިންވެސް އެވާހަކައެއް ނުދައްކައެވެ. ދައްކަން ބޭނުންވިޔަސް ފަށާނެ ގޮތެއްވެސް ނޭނގެނީއެވެ. އިނދެގެން ހަތްއަހަރު ވީއިރު، ރޭގަނޑާއި ދުވާލު އެކަނިމާއެކަނި ގޭތެރޭގައި އިންނަ އީންގެ އުނގު ފަޅުފިލުވާލާނެ ތުއްތު ތުއްތު ފުއްގަނޑެއް ނެތުމަކީ އޭނާގެ އެންމެ ބޮޑު ހިތާމައެވެ.\nކައިވެނީގެ ފުރަތަމަ ހަތަރު އަހަރު ހޭދަވީ ވަރަށް އުފަލުގައެވެ. ހަނީމޫނުގެ ދުވަސްކޮޅަށް ފަހު، ދަރިޔަކު ހޯދުމަށް ޕްލޭން ކުރެވި މަސައްކަތް ފެށުނެވެ. ނަމަވެސް އަހަރުތައް ފާއިތުވެގެން ދިޔައިރުވެސް އެކަން ކާމިޔާބުވާ ގޮތް ނުވުމުގެ ސަބަބުން ދެމަފިރިންގެ ދެމެދުގައި މަޑުމަޑުން ދެބަސްވުންތައް އުފެދި، ޒުވާބުތައް ގިނަވާން ފެށިއެވެ. ނަތީޖާއެއްގެ ގޮތުން ހަމައެކަނި އަހަރު ފުރޭ ދުވަސްދުވަހާއި އުފަންދުވަސް ފަދަ ޚާއްސަ ދުވަސްތަކުގެ ބައެއްގެ ގޮތުގައި ލޯބިވެތި ބެލުންތަކާއި ލޯބީގެ ގޮވެލިފަތިތައް ރިޒާވްވެގެން ދިޔައެވެ.\n'ހައި އީން. ކޮންކަމެއް މިއަދު އޮތީ؟' ކާމޭޒު ދޮށުގައި ސައިބޯން އިން އީން ފޯނަށް އައި މެސެޖު ސިއްރުސިއްރުން ބަލައިލިއެވެ. އަދި ޝަހުލަށް ފާހަގަ ނުވާނެހެން މަޑުމަޑުން ފޯނުގެ ސްކްރީންފުށް ދަށަށް ވާގޮތަށް ބާއްވާލިއެވެ.\n'މި ދަނީ ބަނޑޮހަށް ދާން. އެކޮޅުގައި އެބައޮތް ދެދުވަހުގެ ކޮންފަރެންސެއް. މާދަމާ ރޭ މާލެ އަންނާނީ' ކަރުގައި ބައްދާފައި އޮތް ޓައީގެ ގޮށް ރަނގަޅުކޮށްލަމުން ޝަހުލް ގެއިން ނުކުމެގެން ދިޔައީ ދެވަނަ ފަހަރަށް އީންގެ މޫނަށް ބަލާވެސް ނުލައެވެ.\n'އެދިޔައީނު. މިހާރު ހިއެއްނުވޭ ހެނދުނު އެހާ ލޯބިން އުޅުނު ޝަހުލް ހެންވެސް. އޭނައަށް ހެޔޮވާނެ މަސައްކަތް ކުރެވެނިކޮށް. އެހެން މީހުންގެ އިހުސާސްތަކަށް ފަރުވާއެއް ނުބަހައްޓާނެ. އަބަދު އެކަނިކޮށްލާފައި ދާނީ' ހިތާއިހިތުން ޝަކުވާގެ ބަސްތައް އޮއްސަމުން ގޭތެރޭގައި ދެން ކުރަން ހުރި މަސައްކަތްތަކަށް އޭނާ އެނބުރުނެވެ.\n'ބީޕްބީޕް' ތެލި ދޮންނަން ހުރި އީންގެ ސަމާލުކަން އަތުލައިގަތީ ފޯނުގެ މެސެޖުޓޯނެވެ. ބޭއިޚްތިޔާރުގައި ތުންފަތް މައްޗަށް ހިނިތުންވުމެއް ވެރިވީ މެސެޖުކުރީ ކާކުކަން އެނގުމުންނެވެ.\n"އެއްވެސް ހެޕީ އެއްނޫން. މިހެން ކިހިނެއް އަބަދު އުޅޭނީ. މިހާރު ރައްޓެއްސެއްވެސް ނެތް. އެމީހުންނާއެއްކޮށް ދާން ޝަހުލް ގަބޫލުނުވާތީ ހުއްޓާލީމަ އެމީހުންވެސް އަހަރެން މަތިން ހަނދާން ނެތިއްޖެ. ދެން ކިހިނެއް ވަކި ހަދާނީވެސް. މިހާރުވެސް މިއުޅެނީ ފޫހިވާތީ' ޝަހުލް ކަންތައް ކުރިގޮތުން ހިތުގައި ޖެހިފައިހުރި އީންގެ ޝަކުވާތައް އެފްބީ މެސެޖެއްގެ ސިފައިގައި ބަންޑުންކޮށްލިއެވެ.\n'އެހެންވީއިރު ހިނގާ މިއަދު ކޮފީއަކަށް ދާން. ކިހާ ދުވަހެއް މިވީ މިހެން ޗެޓްކުރާތާ. ހިނގާބަލަ ދިމާކޮށްލަން.' ބައްދަލުކޮށްލަން. އަނެއްކާވެސް އީންގެ ފޯނަށް މެސެޖެއް އައެވެ.\n'ރަނގަޅު ހިޔާލެއްތީ. ދެހަފްތާވެއްޖެ ގެއިން ނުނުކުންނަތާ. ކޮންތާކަށް ދާނީ؟' އެކޮޅުން ހުށަހެޅި ހިޔާލަށް އީންވެސް ޝައުގުވެރިވިއެވެ.\n'އާދޭ ރައްދެބައިމަގުގައި ހުންނަ ފައިންކޮފީ ކިޔާ ތަނަށް. ދެގަޑިބައި އޯކޭދޯ. އަހަރެން ހުންނާނަން އެތާ ދޮރުމަތީގައި.'\n'އޯކޭ. ސީ ޔޫ ދެން.' އީންގެ މެސެޖު ފޮނުވާލުމަށްފަހު ސޯފާގައި ލެނގިލިއެވެ. އަދި ރަޔަންއާ މެދު ވިސްނާލިއެވެ.\nރަޔަންއަކީ އީންއެކޭ އެއްފަދައިން ތިރީހުގެ ކުރީކޮޅުގެ އަހަރުތައް ގުނަމުންދާ މީހެކެވެ. އަމިއްލަ ކުންފުންޏެއްގެ ސީއީއޯއަކަށް އުޅޭ ރަޔަންގެ ހަޔާތުގައިވެސް މަދުވަނީ ހަމަ ލޯތްބެވެ. ވަރަށް އުފަލުންކުރި ކައިވެންޏެއްގެ ވަރަށް ކުރީކޮޅުގައި ރަޔަންގެ އަނބިމީހާ ޒީއާ ވަނީ ޖެހުނު ނުރައްކާތެރި ބައްޔެއްގައި ދުނިޔެ ދޫކޮށްފައެވެ. އެއަށްފަހު ރަޔަންވެސް ހުސްކޮށް ހުންނަތާ ފަސްވަރަކަށް އަހަރުވެއްޖެއެވެ. ދިގު އިސްކޮޅަކާއި އޮޅަލިކުލައިގެ ވަރުގަދަ ހަށިގަނޑެކެވެ. ކަޅުކުލައިގެ ބޯ އިސްތަށިގަނޑާއި ފްރެންޗް ސްޓައިލަށް ކޮށާފައިވާ ތުނި ތުނބުޅިން އޭނާގެ ހިތްގައިމުކަން އިތުރުކޮށްދެއެވެ. ފޭސްބުކް މެދުވެރިކޮށް އީންއަށް ފުރަތަމަ ރިކުއެސްޓް ފޮނުވީ ރަޔަންއެވެ. މަޑުމަޑުން ހާލުއަހުވާލު ބަލައި ހަދާލުމުން ފެށުނު އެކުވެރިކަމުގައި މިއަދު އެހެން ކުލައެއް ޖެހެން އުޅޭހެންވެސް ހީވެއެވެ. ނަމަވެސް އިސްވެ އެކަކުވެސް އެވާހަކަ ނުދައްކާތީ ކޮންމެ ފަހަރަކުވެސް އެވާހަކައަށް ފަސްއެޅެނީއެވެ.\nހުދުކުލައިގެ ވެޔޮގަނޑަކުން ޖަރީކޮށްފައިވާ ނޫކުލައިގެ ހެދުމާއެކު އެކުލައިގެ ބުރުގާއެއް އަޅާލައިގެން ހުރިއިރު އީންގެ ރީތިކަން ވަރަށް ފުރިހަމައަށް ފާހަގަވެގެންދެއެވެ. މޫނުމަތީގައިވާ ސާދާ މޭކަޕާއި ލުއި ހިނިތުންވުމުގެ ސަބަބުން އެރީތިކަން އަދި އެތައްގުނައަކަށް އިތުރުވެގެންދެއެވެ. ކެފޭ ދޮރުމަތީގައި ހުރި ރަޔަންއަށް ހުރެވުނީ ކަޅިޖަހާނުލައި ބަލަހައްޓައިގެންނެވެ. މީގެ ކުރިން ލިބިފައިވާ ފޮޓޯތަކާއި ކުރެވުނު ވީޑިއޯކޯލްތަކުންވެސް އީންގެ ރީތިކަން މިގޮތަކަށް ފާހަގައެއް ނުކުރެވެއެވެ. ރަޔަންގެ ހިއްސުތަކުން އިންޒާރުގެ ސިގްނަލްތައް ސިކުނޑިއަށް ފޮނުވަންފެށިއެވެ.\n'ހިނގާ އެތެރެއަށް. ތިހާ ރީތިކުއްޖަކު މިތާ ބަހައްޓާކަށްނުވާނެ. މިހާރުވެސް މީހުން އެހެރަ ބަލާވަރެއް. މީހަކު އެކްސިޑެންޓް ނުވަނީސް ހިނގާ ވަންނަން.' ލާނެތް ރާގަކަށް ރަޔަން ދިމާކޮށްލުމުން ގަތް ލަދުން އީންގެ މޫނަށް ޖަންބުކުލަ އަރައިގެން ދިޔައެވެ.\nގަޑިއެއްހާއިރުގެ ދިގު ކޮފީގެ ތެރޭގައި ދެމީހުންގެ ދެމެދުގައި އޮތް ނުތަނަވަސްކަން ފިލައި ގާތްކަން އުފެދިއްޖެއެވެ. ރަޔަންގެ އެފްބީ މެސެޖުތަކުން އީންއަށް އިހުސާސްވި އަޅާލުމާއި ލޯބި، ހަމަ ހަގީގަތުގައިވެސް ރަޔަން ވާކަމަށް އިހުސާސް ކުރެވިގެން ދިޔައެވެ. މިއުފެދުނު އާ އިހްސާސްގެ ސަބަބުން އީންއަށްވެސް އުފާވެރިކަން ލިބިގެންދިޔައެވެ. އަދި ޒީއާގެ ނެތިދިޔުމުން ރަޔަންއަށް ލިބުނު ހިތްދަތިކަން ފިލުވަދޭން އަޒުމުކަނޑައެޅިއެވެ. އެހެނަސް ހިތާމައަކީ މިއީ އީންއަށް ލިބިގެންވާ ހައްގެއް ނޫން ކަން އެއްފަހަރުވެސް ހިތަށް ނޭރިކަމެވެ.\nކޮފީ ނިންމާލާފައި ނުކުމެ ދެ މީހުން ހިނގައިގަތީ ގެއަށްދާށެވެ. ނަމަވެސް ކާކުގެ ނަސީބު ކަމެއް ނޭނގެއެވެ. މާދުރަށް ނުދެވެނީސް ވެހެންފެށި ބޯވާރޭގެ ސަބަބުން ދެމީހުންނަށްވެސް ޖެހުނީ ގެއެއްގެ އަސްކެންޏެއްގެ ހިޔާ ހޯދާށެވެ.\n'މިތާ ކުރިމަތީގައި މިހިރީ އަހަރެންގެ ދޮންތަގެ ގެ. އެގޭ މީހުންވީ ހަފްތާއަކަށް ލަންކާއަށް ގޮސް. ހިނގާ އެގެޔަށް ވަންނަން. އޭރުން ތެމޭކަށް ނުޖެހޭނެ' ޖެހެމުންދިޔަ ގަދަވަޔާއެކު ވިއްސަމުން ދިޔަ ވާރެއިން ތެމެމުންދިޔަ އީން ގާތުގައި ރަޔަން ބުނެލިއެވެ.\n'އޯކޭ. އެކަމަކު ވާރޭ ހަމަހުއްޓާލާއިރަށް އީން ބޭނުން ދާން.' ވާރެއިން ސަލާމަތްވާން ބޭނުންވެފައި ހުރި ވަރުން އީންވެސް އަވަހަށް އެއްބަސްވެލިއެވެ.\nރަޔަންގެ ހުށަހެޅުމަށް އީންގެ ފަރާތުން އިޖާބަލިބުމުން ޖީބުން ތަޅުދަނޑި ނެގުމަށްފަހު ދެމީހުން ހިނގައިގަތީ އަވަހަށް ގެޔަށް ވަންނާށެވެ.\n'އަން. މީ ދޮންތަގެ ހެދުމެއް. ބަދަލުކޮށްލަންވީނު، ތިހެން ތެމިގެންއިންދާ ރޯގާޖެހިދާނެ.' އަލަމާރިން ހެދުމެއް ނަގައިގެންގެނެސް އީންގެ އަތަށް ދެމުން ރަޔަން ބުނެލިއެވެ.\nހިސާބެއްގެ ފަސްޖެހުމެއް އިހްސާސްކުރެވެމުން ދިޔަނަމަވެސް، ކަރުވަމުންދިޔަ ހިއެއްގެ ބޮޑުކަމުން ހެދުން ހިފައިގެން އީންތެދުވިއެވެ. ފާޚާނާއަށް ވަނުމަށް ފުރަތަމަ އެޅި ފިޔަވަޅާއިއެކު އީން ކައްސާލިއެވެ. ހިފަހައްޓާނެ ތަނެއް ނެތުމުން ބިންމައްޗަށް ވެއްޓޭނެކަން ޔަގީންކޮށްގެން އިން އީންއަށް ބާރުގަދަ ދެއަތެއްގެ ތެރޭގައި ހައްޔަރުވެގެންދިޔަ އިހްސާސްކުރެވުނެވެ. ހަމައެވަގުތު، ޖެހި ބާރުގަދަ ގުގުރިއަކާ އެކު ގެއިން ކަރަންޓު ދިޔައެވެ. ނަމަވެސް، ނިވިގެން ދިޔައީ ހަމައެކަނި ބޮކިތަކެއް ނޫނެވެ. ވަގުތާއި، ތަނާއި ހާލަތުގެ އަދި ޖަޒްބާތުތަކުގެ ޝިކާރައަކަށްވެ އީންގެ ނަފްސު ރަޔަންގެ އަތްމައްޗަށް ދޫވެގެން ދިޔައެވެ.\nއެ ހާދިސާއަށް ތިންހަފްތާ ވެގެން ދިޔައިރުވެސް އީންއަކަށް ރަޔަންގެ ޚަބަރެއް ނުވެއެވެ. ފޭސްބުކްއިން އޮންލައިން ނުވާތާގައި ފޯނުވެސް އޮންނަނީ ނިއްވާލާފައެވެ. ފުލުފުލުގައި ފޮނުވާ އެއްވެސް މެސެޖެއްގެ ޖަވާބެއް ނާދެއެވެ. އެންމެފަހުން އީން ހަދާނެގޮތް ހުސްވެއްޖެއެވެ. ރަޔަންގެ ގާތް މީހެއްގެ ނަންވެސް ނޭނގެއެވެ. އެހޭނީވެސް އެހެންނޫންނަމަ ތާއެވެ. މިކަހަލަ ޚިޔާލުތަކެއްގައިއިން އީންއަށް މޭނުބައިކުރާކަހަލަ އިހުސާސެއް ކުރެވެންފެށުނެވެ. އީން އޯކާދެމެން ފެށުމުން ކައިރީގައި އޮތް ޝަހުލަށް ބަލާލެވުނެވެ. އަދި ވެގެންއުޅޭގޮތް ވިސްނުމުން އުފާވެރި ހިނިތުންވުމެއް ތުންފަތްމަތީގައި ހިނިތުންވެލިއެވެ.\nހޮސްޕިޓަލަށް ގޮސް ހެއްދި ލޭގެ ޓޭސްޓުގެ ނަތީޖާއައީ ޝަހުލް އެންމެ ބޭނުންވާ ގޮތަށެވެ. އާއެކެވެ. އީން މަންމައަކަށް ވަނީއެވެ. ޝަހުލް ބައްޕައަކަށް ވަނީއެވެ. ކައިވެނި ކުރީއްސުރެ ދެކެމުންއައި ހުވަފެން ސީދާވާން އުޅޭކަމުގެ ފެހި ސިގްނަލް ލިބުމާއެކު ޝަހުލްގެ އުޅުންވެސް ބަދަލުވެއްޖެއެވެ. އީންއަށް ވަގުތު ހުސްކުރަންފެށިއެވެ. މީރުހާ ކާއެއްޗެހި ގެނެސްދީ، ހިތްހަމަޖެހޭ ހުރިހާ ކަމެއް ކޮށްދޭންފެށިއެވެ. މިކަމުގެ ސަބަބުން އެންމެ ބޮޑު ބަދަލެއް އައީ އީންއަށެވެ. އޭނާ މަޑުމަޑުން ރަޔަންގެ މަތިން ހަނދާންނެތެމުންގޮސް މުޅިން ހަނދާންނެތި، ޝަހުލާއެކު އުފާވެރި ދިރިއުޅުމެއް އުޅެންފެށިއެވެ.\nއީންގެ ބަނޑަށް ފަސްމަސް ފުރިއްޖެއެވެ. ލޯބިލޯބި ބަނޑަކާއިއެކުވެސް ގޭތެރޭގެ ހުރިހާ ޒިންމާއެއް އަދާކުރެއެވެ. ޝަހުލްގެ އެހީތެރިކަންވެސް އިންތިހާއަށް ލިބެއެވެ. ހަމައެންމެ ފުރިހަމަ ގޮތުގައި އެއާއިލާއަށް އުފާވެރިކަން އަތުވެއްޖެއެވެ.\n'އީން. އަހަރެން ދާންޖެހިއްޖެ ފަސް ދުވަހަށް ލަންކާއަށް. އެކޮޅުގައި އެބައޮތް ވަރަށް މުހިންމު ކޮންފަރެންސެއް. ކިހިނެއް ހަދާނީ. ޕްރޮމޯޝަނަށް ވަރަށް މުހިންމު މި ކޮންފަރެންސް. އެކަމަކު އީން ބުނެފިއްޔާ ނުގޮސް މަޑުކުރާނަށް' ކަރުގައި އޮތް ޓައީ ނައްޓަމުން ޝަހުލް ބުނެލިއެވެ.\n'ނޫނޭ. ދާންވާނީ. ތިކޮންފަރެންސަށް މަސައްކަތް ކުރާތާ ދެއަހަރު ވީއެއްނު. ތިކަހަލަ ފުރުސަތެއް ދެން ނުލިބޭނެ އަވަހަކަށްވެސް. އީން އޯކޭއޭ. އެހާއުނދަގުލެއްވެސް ނުވެއެއްނު. ދެން މިހާރު ޕްރެގްވީފަހުން މަންމަމެންވެސް ކިހާ ރަނގަޅު. މަންމަ ގެންނާނީ. ޝަހުލް ދޭގޮސްލާފައި އަންނަން.' ޝަހުލްގެ އަތުން ޓައީ އަތުލަމުން އީން ޖަވާބުދިނެވެ.\n'ކިހިނެއް އެހެންމީހަކަށް މިކަހަލަ ޖަވާހިރެއް ލިބޭނީ. ތީހަމަ ރަނެއް މަލެއްކަހަލަ ގޮމަފުޅެއް' އީންގެ ކޮލުގައި ލޯބިން ޖަހާލަމުން ޝަހުލް ހިނގައިގަތެވެ.\nޖެހިގެންއައި ހަފްތާގައި ލަންކާއަށް ދިޔުމަށް ޝަހުލް ފުރިއެވެ. ފަސްދުވަހަށް ރާވާފައި އޮތް ނަމަވެސް ދެދުވަސް ތެރޭގައި ކޮންފަރެންސް ނިމުމުން ޝަހުލް ގަސްތުކުރީ އީން ވިހަންވާއިރަށް ކުޑަކޮށް ބާޒާރުކޮށްލުމަށެވެ. އަދި މެޑިކަލް ޗެކަޕެއް ނަހަދާތާ ދެއަހަރުވެފައި ވުމުން އެކަން ކޮށްލުމަށްވެސް ނިންމިއެވެ. ޑޮކްޓަރަށް ދައްކާ، އޭނާގެ ލަފާގެ މަތިން އިތުރު ޓެސްޓުތަކެއްވެސް ހެދުމަށް ޝަހުލް ގަސްތުކުރިއެވެ.\nއެޕޯލޯ ހޮސްޕިޓަލުގެ ރިޕޯޓުތައް ޝަހުލްގެ އަތަށްއެރީ މާލެފުރަން އޮތް ދުވަހުއެވެ. އޭނާ އަވަސްއަވަހަށް ރިޕޯޓުތައް ބަލަންފެށިއެވެ. ފަސްވަނަ ގަނޑުގައި އޮތް އެއްޗެއް ފެނުމުން ޝަހުލްގެ އަތުން ރިޕޯޓުތައް ދޫވެގެން ބިންމައްޗަށް ފައިބައިގަތެވެ. އަދި ދެއަތުން ބޮލުގައި ހިފަހައްޓާ، ހަރުއަޑުން ރޮއެގަތެވެ. ކަކުލުހުޅުން ވާގިދޫވާ ކަހަލަ އިހުސާސެއް ކުރެވުމުން، ކައިރީގައި ހުރި ގޮނޑި ދަމާލުމަށްފަހު އިށީނދެއްޖެއެވެ. މިހެން މިކަން ދިމާވާންވީ ކީއްވެތޯ ވިސްނަންފެށިއެވެ. ހަޔާތުގައި އެޅިފައިހުރި ހުރިހާ ކަތިފިޔަވަޅުތަކެއް ފިލްމެއްގެ ސިފައިގައި މޫނުމަތީގައި ސިފަވެގެން ދިޔައެވެ. ނަމަވެސް، ހިތްވަރުކޮށްލާފައި ތެދުވެ އޭނާގެ އަސްލު މަންޒިލަށް ވާސިލްވުމަށްޓަކައި، ފޮށި ހިފައިގެން ހިނގައިގަތެވެ.\nސޯފާގައި ނިދާފައި އޮތް އީންއަށް ޝަހުލް ބަލައިލިއެވެ. އެއަށްފަހު ކޮފީމޭޒުމަތީގައި ބާއްވާފައި އޮތް ފޯނަށް ބަލައިލިއެވެ. އަދި ފޯނު ނަގައިގެން ހާވަމުންގޮސް ކޮޓަރިއަށް ވަނެވެ. ނަމަވެސް މާގިނައިރެއް ނުވެއެވެ. ކަނާތުން ލޯފޮހެލާފައި، ކުރިން އޮތްތާގައި ފޯނު ބޭއްވުމަށްފަހު ޝަހުލް ގެއިން ނުކުމެގެން ދިޔައެވެ.\nއީންއަށް ހޭލެވުނީ އޭނާގެ ބަނޑުގައި މީހަކު ފިރުމާލުމުންނެވެ. އޭރު ޝަހުލް އޮތީ ބަނޑާއި ދިމާއަށް ގުދުވެގެންނެވެ.\n'ޝަހުލް. އައީތަ. ނުވެސް ބުނަމެއްނު. ކީއްވެ ނުގޮވީ؟ ހިނގާ ކާންދާން' ނިކަން އުނދަގުލުން ސޯފާއިން ތެދުވެ، ޝަހުލްގެ އަތުގައި ހިފާލަމުން އީން ބުނެލިއެވެ.\n'ހަބަރުދާރު. ތި މުޑުދާރު އަތުން މަގޭގައިގައި އަތްނުލާތި. އަހަރެން ބޭނުމެއް ނޫން އިތުރަށް އީން އާ އެއްވެސް ވާހަކައެއް ދައްކާކަށް. މިއޮތީ ފޯމު. އަހަރެން ސޮއި ކޮށްފައި އޮންނާނީ. އަމިއްލައަށް ސޮއިކޮށްފައި ގެންގޮސް ކޯޓަށް ފޯމުލާ. އަހަރެން އީން ވަރިކުރާނަން. އަދި ބުނަން. މީ އަހަރެންގެ ގެ. އެހެންވީމަ މިރޭ އިރުއޮއްސެންވާއިރަށް އުޅޭނެ ތަނެއް ހޯދައިގެން ދާތި' ޝަހުލްގެ އަޑު އީންއާއި ހަމަޔަށް އައީ ހޮނު ގުގުރިއެއް ފަދައިންނެވެ.\nލިބުނު ހައިރާންކަމުގައި އީންއަށް ބަހެއްވެސް ބުނެނުލެވިގެން އުޅެނިކޮށް އަތުކޮޅަށް ދޮރުޖަހާފައި ޝަހުލް ގެއިން ނުކުމެގެން ހިނގައްޖެއެވެ. ޝޮކެއްގައި ހުރި އީންއަށް ހަމަހޭވެރިކަން ވާންފެށީ ލޮލުން ފައިބަން ތައްޔާރުވެފައި ހުރި ކަރުނަތައް އެއްވެސް ހިފެހެއްޓުމެއްނެތި ހޯސްލާފައި ކޯތާފަތްމައްޗަށް ފައިބައިގަތުމުންނެވެ.\nލޯފޮހެލަން އަތް ހަރަކާތްކުރި ވަގުތު އަތުގައި އެއްޗެއް އޮތްކަން އިހްސާސްކުރެވުނެވެ. ވަރީގެ ފޯމަކާއި ސިޓީއުރައެކެވެ. އީން މަޑުމަޑުން ހިނގާލާފައި ގޮސް ސޯފާގައި އިށީނެވެ. އަދި ފޯމު ކައިރީގައި ބޭއްވުމަށްފަހު ސިޓީއުރަ ހުޅުވާލިއެވެ. އޭގެ ތެރޭގައި އޮތީ ޝަހުލްގެ މެޑިކަލް ރިޕޯޓެއްގެ ކޮޕީއެވެ. އެ ރިޕޯޓު ނެގިތަނުން އިތުރު އެހެން ކަރުދާސްކޮޅެއްވެސް އުނގުމައްޗަށް ވެއްޓުނެވެ.\nތުރުތުރު އަޅައަޅާއޮތް އަތަކުން އީން އެކަރުދާސްކޮޅު ނަގާ ބަލައިލިއެވެ. 'ފޯނުގަ ހުރި ޗެޓްލޮގްތަކުން ހުރިހާ ހަގީގަތެއް އެނގިއްޖެ. ވަރަށް ސަލާމް. ޝަހުލް.'\nއަތުގެ ފުށަތުން ލޮލަށް ޖަމާވަމުން އައި ކަރުނަތައް ފޮހެލާފައި، ޝަހުލްގެ ރިޕޯޓު ނަގައިގެން ބަލައިލިއެވެ. އީންގެ ނަޒަރު ސީދާވީ ތަންކޮޅެއް ތިރީގައި އަޅާފައިވީ ރަތްކުލައިގެ ބޮޅުތެރޭގައި ލިޔެފައިވާ އިބާރާތަށެވެ.


Hissaa akah MVR 11.91bahan Dhiraagun ninmaifi | Mihaaru\nހިއްސާއަކަށް 11.91ރ. ބަހަން ދިރާގުން ނިންމައިފި\nދިރާގުގެ 30 ވަނަ އަހަރީ އާންމު ޖަލްސާ--ފޮޓޯ:މިހާރު\n25 އެޕްރީލް 2019 - 21:09\nހިއްސާއަކަށް 11.91ރ. ބަަހަން ދިރާގުގެ އަހަރީ އާންމު ޖަލްސާގައި ނިންމައިފި އެވެ.\nމިރޭ ކުރުނބާ މޯލްޑިވްސްގެ ކޮންވެންޝަން ހޯލުގައި ބޭއްވި އަހަރީ އާންމު ޖަލްސާގައި މިގޮތަށް ނިންމާފައިވާ އިރު އެ ކުންފުންޏަށް މިދިޔަ އަހަރު ފައިދާގެ ގޮތުގައި 905 މިލިއަން ރުފިޔާ ލިބިފައިވެ އެވެ.\nމިިދިޔަ އަހަރު އާމްދަނީގެ ގޮތުގައި 2.7 ބިލިއަން ރުފިޔާ ލިބިފައިވާ އިރު މިއީ އޭގެ ކުރީ އަހަރަށްވުރެ 5.4 ޕަސެންޓުގެ ކުރިއެރުމެކެވެ.\nދިރާގުގެ ފައިދާ ބަހަނީ ދެ ބަޔަކަށް ބަހާލައިގެންނެވެ. އެގޮތުން، އިންޓެރިމް ޑިވިޑެންޓުގެ ގޮތުގައި 452 މިލިއަން ރުފިޔާ ކަނޑައަޅާފައިވާ އިރު އެ ފައިސާ އިން ހިއްސާ އަކަށް 5.96 ރުފިޔާ ބަހަން ނިންމާފައިވެ އެވެ. ފައިނަލް ޑިވިޑެންޓުގެ ގޮތުގައި ލިބިފައިވާ 452 މިލިއަން ރުފިޔާ އިން ހިއްސާއަކަށް 5.95 ރ. ބެހުމަށް ނިންމާފައިވެ އެވެ.\nއަހަރީ އާންމު ޖަލްސާގައިވަނީ މިދިޔަ އަހަރުގެ އަހަރީ ރިޕޯޓާއި މާލީ ރިޕޯޓު ފާސްކޮށްފަ އެވެ. އަދި އެކުންފުނީގެ އެކްސްޓާނަލް އޮޑިޓަރުގެ ގޮތުގައި ކޭޕީއެމްޖީ ހަމަޖެއްސުމަށް ފާސްކޮށްފައިވެ އެވެ. އެކްސްޓާނަލް އޮޑިޓަރަށް ފީއެއްގެ ގޮތުގައި 45،000 ޑޮލަރު ނުވަތަ 693،900ރ. ދިނުމަށް ވަނީ ކަނޑައަޅާފަ އެވެ.\nދިރާގުގެ 30 ވަނަ އަހަރީ އާންމު ޖަލްސާގައި އެކުންފުނީގެ 84 ހިއްސާދާރުން ބައިވެރިވެފައިވެ އެވެ.\nދިރާގުގެ 52 ޕަސެންޓް ހިއްސާއަކީ ބަހުރެއިންގެ ކުންފުންޏެއް ކަމުގައިވާ ބަޓެލްކޯ އެވެ. އަދި 41 ޕަސެންޓް ހިއްސާވަނީ ދިވެހި ސަރުކާރެވެ. ބާކީ ހަތް ޕަސެންޓް ނިސްބަތްވަނީ އާންމު ހިއްސާދާރުންނަށެވެ.\nއަހަރެމެންނަށް ނެތްދޯ ހަމަ އެއްވެސްކަމެއް؟؟/\n50 ހިއްސާ ގަތީ 8000 ރުފިޔާ އަށެވެ.މިހާރު އޭގެ ފަހުން 8 އަހަރު ވަނީ އެވެ.އަދި ހިއްސާގަތް 8000ރުފިޔާ ހަމަ އަށް ނުލިބެ އެވެ.ކިހާ މޮޅު ވިޔަފާރި އެއް ބާއެވެ.\nދިރާގުން ހިއްސާވިއްކީ 80 ރުފިޔާއަށް. ޖުމްލަ އަގަށް ވާނީ4ހާސް ރުފިޔާ. ފައިދާގެ ގޮތުގައި ވޭތުވެދިޔަ 8 އަހަރު ކޮންމެ އަހަރަކުވެސް ބަހާފައިވޭ 10 ރުފިޔާއިން މަތިން. ދެން ކޮބާ ފައިދާ ނުވެފަ. އެއްޗެއް ނޭނގުނަސް މޮޅުވާންވެގެން ކޮމެންޓް ކުރާތި\nމާނައަކީ އެމްޑީޕީ ވެރިކަމުގައި ދައުލަތް ނުހިންގިގެން އިގެރޭސި ކުންފުންޏަކަށް ވިއްކާލި ދިރާގުގެ 52% ހިއްސާ މިހާރު އެ އޮތީ ބަހުރައިން ކުންފުންޏަށް އިގެރޭސި ކުންފުންފުނިން ޑަބަލް އަގުގައި ވިއްކާލާފައޭ ދޯ؟\nކުންފުނި ވިއްކާލި މީހުންމިތިބީ އަައިސް،ބާކީ އެތިކޮޅުވެސް ވިއްކާލާނެ 'މުވައްޒަފުން މަގުމަތިކުރާނެ.\nހިއްސާއަކަށް ހާދަ ބައިވަރެކޭދޯ، އެއީ ޑިޖިޓަލްވީމަ އުތަ...........ހީހީހީ\nލޮލް އުފާ ވެއްޖެ ހިއްސާ ނުގަނެވުނީމާ މީގެ 8 އަހަރު ވަރު ކުރިން...\nހިއްސު ހަމަ އަށް ހުރި މީހެއް ދިވެހި ރާއްޖޭގެ އެއްވެސް ކުންފުންޏަކުން ހިއްސާ ނުގަންނާ\nރައްޔިތުންގެ ތެރެއިން ގިނަ ބައެއްގެ ހިއްސުތައް ހަމަ ނޫންކަން ހާމަވީނު.\n100 ހިއްސާއަށް 1191ރުުފިޔާ ލިބުނީމަ ރަނގަޅު އިނގޭތޯ.\nމިނޫން ވަރެއް ހަމަ ނެތީތޯ!!! އަހަރެންނަށް ކުނި ކާފަ ކިޔާ އިރުވެސް މިވަރުން އަހަރެން ގަތް ހިއްސާގެ އަދަދު ބްރޭކްއީވަންވެސް ވާނެ ހެނެއް ހީނުވޭ...


Adeeb hayyaru koh Male' eba gennan: Police | Mihaaru\nކުރީގެ ނައިބު ރައީސް އަހްމަދު އަދީބު ޝަރީއަތަކަށް ހާޒިރުކުރަން ފުލުހުންގެ ބެލުމުގެ ދަށުގައި: ފިއްލަވައިގެން ބޭރުގެ ގައުމަކަށް އެތެރެވާން އުޅެނިކޮށް އެމަނިކުފާނު ވަނީ އަލުން ހައްޔަރުކޮށްފައި. --ފޮޓޯ/މިހާރު\nއަދީބު ހައްޔަރުކޮށް މާލެ ގެންނަނީ\n03 އޯގަސްޓް 2019 - 17:07 58 comments\nސުޕްރީމް ކޯޓުގެ އަމުރަކުން ޕާސްޕޯޓް ހިފަހައްޓާފައި ވަނިކޮށް ޓަގު ބޯޓެއްގައި ރާއްޖެ އިން ފިއްލެއްވި ކުރީގެ ނައިބު ރައީސް އަހްމަދު އަދީބު ހައްޔަރުކޮށްފައިވާ ކަމަށް ދިވެހި ފުލުހުން މިއަދު ބުނެފި އެވެ.\nފުލުހުން ކުރި ޓުވީޓެއްގައި ބުނީ ފުލުހުންގެ ބެލުމުގެ ދަށުން އަދީބު މާލެ ގެނައުމުގެ މަސައްކަތް ކުރަމުން އަންނަ ކަަމަށެވެ. ތަފްސީލެއް ނުދެ އެވެ.\nއަދީބު ހައްޔަރުކޮށްފައިވާ ކަން ކަށަވަރުކޮށްދޭން ފުލުހުންގެ ޓުވީޓް\nއެމްއެމްޕީއާރުސީގެ 1.3 ބިލިއަން ރުފިޔާގެ ޚިޔާނާތުގައި އިސްކޮށް އުޅުއްވި އަދީބު އަލުން މި ހައްޔަރުކުރީ އެމަނިކުފާނަށް އިއްވި 33 އަހަރުގެ ހުކުމްތަކުން މިނިވަންވެފައި ވަނިކޮށެވެ. ދިގު މުއްދަތަށް ހުކުމް ތަންފީޒުކުރަން ޖެހިވަޑައިގަތް ތިން ހުކުމެއް ބާތިލްކުރީ ކްރިމިނަލް ކޯޓުންނެވެ.\nއެމްއެމްޕީއާރުސީގެ ޚިޔާނާތާ ގުޅިގެން ފުލުހުން ހިންގާ ތަހުގީގުތަކަށް އެއްބާރުލުން ދެއްވަމުން ގެންދެވި އަދީބު ފިއްލެވީ މިދިޔަ ހޮނިހިރު ދުވަހު ކަމަށް ވެ އެވެ. މިދިޔަ ބުދަ ދުވަހާ ހަމައަށް އަދީބު މާލޭގައި ހުންނެވި ކަން ސާބިތުކޮށްދޭން އެމަނިކުފާނުގެ ފޯނުން ބައެއް މީހުންނާ މުއާމަލާތްކޮށްފައިވެ އެވެ.\nފުލުހުން އެމަނިކުފާނު ހޯދަން ފެށީ، ތަހުގީގަށް ހާޒިރުވެވަޑައިނުގަތުމުންނެވެ.\nހުރިހާ ހުކުމްތަކުން އަދީބު މިނިވަންވެފައިވާތީ އޭނާ ހުންނެވީ ފުލުހުންނާއި ކަރެކްޝަނަލް ސާވިސްގެ ބެލުމުގެ ދަށަކު ނޫނެވެ. އެކަމަކު އެނގިފައިވާ ގޮތުގައި ފުލުހުން ދިޔައީ އޭނާ އަށް ފާރަލަމުންނެވެ.\nފަޅުވެރިއަކަށް ވެވަޑައިގެން ޓަގު ބޯޓުގައި ދަތުރު ކުރައްވަނިކޮށް ކަނޑުމަތިން އަދީބު ހިފެހެއްޓެވީ އިންޑިއާގެ ސިފައިންނެވެ.\nއެމަނިކުފާނު ޕްލޭން ކުރައްވާފައި އޮތީ، އެއް ބަޔަކު ލަފާ ކުރައްވާ ގޮތުގައި، އިންޑިއާ އަށް ވަޑައިގަތުމަކަށް ނޫނެވެ. ކަނޑުގެ ވަކި ހިސާބަކުން ސްރީ ލަންކާގެ އުޅަނދަކަށް ނަގައިގެން އޭނާ ލަންކާ އަށް ގެންގޮސް، އެ ގައުމުން ޔޫރަޕްގެ ކޮންމެވެސް ހިސާބަކަށް ވަޑައިގަތުމަކީ އަސްލު ރޭވުން ކަމަށް، އެއް ބަޔަކު ބުނެ އެވެ. އެކަމަކު ކޮންމެވެސް ކަމެއް ދިމާވެގެން ލަންކާގެ އެ ބޯޓަށް "ވާގޯ 9" އޮތް ހިސާބަށް ދެވޭ ގޮތެއް ނުވީ ކަމަށް ވާހަކަ ދެކެވެ އެވެ.\nރަސްމީ އިދާރާތަކުން މިކަމުގެ ތަފްސީލު ހާމަނުކުރާތީ ސައްހަ މައުލޫމާތު އަދި ކަށަވަރެއް ނުވެ އެވެ.\nއިންޑިއާގެ ކަނޑުމަތީ ސިފައިން، އަދީބު ހިފެހެއްޓުމާ އެކު، އެމަނިކުފާނުގެ ބައިނަލްއަގްވާމީ ވަކީލުން ވަނީ އެ ގައުމުން ހިމާޔަތް ދިނުމަށް އެދިވަޑައިގެންފަ އެވެ. އެކަމަކު ވަކީލުން އެދިވަޑައިގަތް ގޮތަށް އިންޑިއާ އިން އަދީބަށް ހިމާޔަތެއް ނުދިނެވެ.\nއިތުރު ލިޔުންތައް ޕޮލިސް ނައިބު ރައީސް ހައްޔަރުކުރުން ކުށްކުރުން އެމްއެމްޕީއާރުސީ އެމްއެމްޕީއާރްސީގެ ކޮރަޕްޝަން


Inthi campaign ah B. Atoll ah vadaigenfi\nއިންތި ކެމްޕޭނަށް ބ. އަތޮޅަށް ވަޑައިގެންފި\nއަންނަ މޭ މަހުގެ 16 ގައި ބާއްވާ އެމްޑީޕީގެ ޗެއާޕާސަންގެ މަގާމަށް ވާދަކުރައްވާ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) ކެމްޕެއިނަށް މިއަދު ބ. އަތޮޅަށް ވަޑައިގެންފި އެވެ.\nއިންތިގެ ކެމްޕެއިން ޓީމުން މިއަދުން ފެށިގެން ހޮނިހިރު ދުވަހާ ހަމައަށް ހަރަކާތްތެރިވާނީ ބ. އަތޮޅުގެ ރަށްރަށުގަ އެވެ.\nއިންތިއާއެކު، ރައީސް އޮފީހުގެ މިނިސްޓަރު އަދި އެމްޑީޕީގެ ނައިބު ރައީސް މުހައްމަދު ޝިފާޒާއި ރައްޔިތުންގެ މަޖިލީހުގެ ނައިބު ރައީސް އަދި ގަލޮޅު އުުތުރު ދާއިރާގެ މެމްބަރު އީވާ އަބްދުﷲ އާއި އެމްޑީޕީގެ ކުރީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެމްބަރު ހަސަން ލަތީފާއި ބައިވެރިވެވަޑައިގަންނަވަ އެވެ.\nމި ދަތުރުގައި ބ. އަތޮޅުގެ ހުރިހާ ރަށަކަަށް ވަޑައިގެން އެމްޑީޕީގެ އާންމު މެންބަރުންނާ އިންތި ބައްދަލު ކުރައްވާނެ ކަމަށާއި ދޮރުންދޮރަށް ހިންގަވައި ކެމްޕެއިން އިވެންޓުތައް ބާއްވާނެ ކަމަށް އެ ޓީމުން ބުންޏެވެ.\nޗެއާޕާސަން އިންތިހާބުގެ ކެމްޕޭން ފޯރި ގަދަވެފައިވާއިރު، އިމްތިޔާޒް އަންނަނީ ރާއްޖޭގެ އެކި ހިސާބުތަކަށް ދަތުރުކޮށް ދޮރުން ދޮރަށް ހަރަކާތް ހިންގަމުންނެވެ. އަދި ޗެއަރޕާސަންކަމުގައި ކުރަން ހުށަހަޅާ ކަންކަންވެސް އިއުލާނު ކޮށްފައިވެއެވެ.\nއިމްތިޔާޒް ފަހުމީއާ މި އިންތިހާބުގައި ވާދަކުރަނީ އިކޮނޮމިކް މިނިސްޓަރު ފައްޔާޒް އިސްމާއިލްއެވެ. ފައްޔާޒާއި އޭނާގެ ކެމްޕެއިން ޓީމު ވެސް އިއްޔެ ބ. އަތޮޅަށް ވަޑައިގެން ކެމްޕެއިނާއި ޑޯޓުޑޯގެ ހަރަކާތްތައް ކުރިއަށް ގެންދަމުންނެވެ.


Covid-19 Jehigen Bangladesh Ge Attorney General Avahaara Vehje - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން ބަންގްލަދޭޝްގެ އެޓާނީ ޖެނެރަލް، މާބުބޭ އާލަމް އަވަހާރަވެއްޖެ އެވެ.\nއުމުރުފުޅުން 71 އަހަރުފުޅުގެ އާލަމް އަވަހާރަވެފައިވަނީ ބަންގްލަދޭޝްގެ ވެރިކަންކުރާ ޑާކާގެ މިލިޓްރީ ހޮސްޕިޓަލެއްގައި ފަރުވާދެމުން ދަނިކޮށް އާދީއްތަ ދުވަހުގެ ވަގުތެއްގައި ކަމަށް އޮފިޝަލުން ވަނީ ވިދާޅުވެފައެވެ.\nއާލަމް އެންމެ ފުރަތަމަ ކޮވިޑް-19 އަށް ފައްސިވެގެން ހޮސްޕިޓަލުގައި އެޑްމިޓްކޮށްގެން ފަރުވާދޭން ފަށާފައި ވަނީ މިމަހުގެ ހަތަރުވަނަ ދުވަހުއެވެ.\nބަންގްލަދޭޝްގެ މިނިސްޓްރީ އޮފް ލޯ އިން ވިދާޅުވީ، އާލަމް އަވަހާރަވީ ފަރުވާއަށްފަހު ބަލި ފަސޭހަވަމުން ދަނިކޮށް ކުއްލިއަކަށް ހާލަތު އިތުރަށް ގޯސްވެގެން އައިސީޔޫގައި ފަރުވާދެމުން ދަނިކޮށް ކަމަށެވެ. އެ މިނިސްޓްރީން ވިދާޅުވީ އާލަމް އަށް މިމަހުގެ 18 ވަނަ ދުވަހުން ފެށިގެން ފަރުވާދެމުން ދިޔައީ އައިސީޔޫގައި ކަމަށެވެ.\nއާލަމް އަވަހާރަވުމާއި ގުޅިގެން ބަންގްލަދޭޝްގެ ބޮޑުވަޒީރު، ޝެއިޚް ހަސީނާ އާއި އެޤައުމުގެ ރައީސް އަބްދުލް ހާމިދް ވަނީ އާލަމްގެ އާއިލާއަށް ތަޢުޒިޔާ ފޮނުއްވާފައެވެ.\nއާލަމް އަކީ 2009 ވަނަ އަހަރުން ފެށިގެން ބަންގްލަދޭޝްގެ އެޓާނީ ޖެނެރަލްކަން ކުރައްވަމުން ގެންދެވި ބޭފުޅާއެވެ. މަޤާމުގައި ހުންނަވައިގެން އާލަމް ވަނީ ފާހަގަކޮށްލެވޭ ގިނަ ޚިދުމަތްތަކެއް ކުރައްވާފައެވެ.\nކޮވިޑް-19 ޖެހިގެން ބަންގްލަދޭޝްގެ އެޓާނީ ޖެނެރަލް އަވަހާރަވިއިރު، އެޤައުމަކީ ދުނިޔެއިން ކޮވިޑް-19 ގެ ނުރައްކާ ބޮޑުވެފައިވާ ޤައުމުތަކުގެ ތެރެއިން ޤައުމެކެވެ. މިގޮތުން އިއްޔެވެސް އިތުރު 1200 އަށްވުރެ ގިނަ މީހުން ހިމެނޭހެން އެޤައުމުން މިހާތަނަށް ޖުމްލަ 359,148 މީހަކު މި ބައްޔަށް ފައްސިވެފައި ވެއެވެ. އޭގެތެރެއިން 5,161 މީހަކު ވަނީ މަރުވެފައެވެ.\nސެޕްޓެމްބަރު 28, 2020 11:19\nނިސްބަތުން ހާދަ މަދުބައެކޭ މަރުވެފައިވަނީ. ޔޫރަޕުން 40000-50000 މަރުވެފައިވޭ. އިންޑިޔާއިން ލައްކައަށް އަރަނީ


Faidhaa Goal ge thafaathun Meedhoo Katuvaalai Hithadhoo Final ah\nފައިދާ ގޯލްގެ ތަފާތުން މީދޫ ކަޓުވާލައި ...\nފޭދޫ ރޮއްވާލުމަށްފަހު މަރަދޫ ފައިނަލަށް\nby vomadmin September 29, 2020\nއައްޑޫ ޔޫތު ޗެލެންޖް 2020 ފުޓްބޯޅަ މުބާރާތުގެ ފައިނަލަށް ހިތަދޫ އެފްސީ ދަތުރުކޮށްފިއެވެ.\nމީދޫގައި ކުރިއަށްދާ މިމުބާރާތުގައި ހިތަދޫޓީމާއި މީދޫޓީމް ކުޅެންޖެހޭ މެޗްތައް ކުޅެނިމިފައިވާއިރު ހިތަދޫއާއި މީދޫޓީމަށްވެސް ލިބެނީ 10 ޕޮއިންޓެވެ. ހިތަދޫޓީމަށް މީދޫޓީމަށްވުރެ ކުރިލިބި ފައިނަލްގެ ފުރުސަތު ހިތަދޫ ޓީމަށް ލިބެނީ ފައިދާ ގޯލްގެ ތަފާތުންނެވެ.\nހިތަދޫޓީމަށް 10 ޕޮއިންޓް ލިބި ފައިދާ ގޯލްގެ ތަފާތުން ފައިނަލްގެ ފުރުސަތު ލިބުނީ އިއްޔެ ހަވީރު ހިތަދޫ އެފްސީ ޖޫނިއާސްއާއި ބައްދަލުކޮށް ކުޅުނުމެޗް 5-0 ގެ ނަތީޖާއަކުން މޮޅުވެ ލިބުނު3ޕޮއިންޓާއެކުގައެވެ.\nމިމުބާރާތުގެ ފައިނަލްގައި ހިތަދޫއާއި ވާދަކުރާޓީމެއް އެގޭނީ މިއަދު ހަވީރު ފޭދޫއާއި މަރަދޫޓީމް ބައްދަލުކުރާ މެޗްގެ ނަތީޖާ ނިކުންނަ ގޮތަކުންނެވެ. މިމެޗު އެއްވަރުގެން ނިމިއްޖެނަމަ 11 ޕޮއިންޓް ލިބިގެން ފައިނަލަށް ހޮވޭނީ މަރަދޫޓީމެވެ. މިމެޗުން ފޭދޫޓީމް މޮޅުވެއްޖެނަމަ ފޭދޫޓީމަށާ މަރަދޫޓީމަށް އަދި މީދޫޓީމަށްވެސް ލިބޭނީ 10 ޕޮއިންޓެވެ. އެހެންނަމަވެސް ފައިދާ ގޯލްގެ ތަފާތުން ފައިނަލަށް ހޮވޭނީ ފޭދޫޓީމެވެ.\nހުޅުދޫޓީމް ފައިބައިގެން ހުއްޓާލި ހުޅުދޫ ، މީދޫ މެޗުން މޮޅުވީ މީދޫޓީމްކަމަށް ކަނޑައަޅައިފި\nރަޔަން – ހުރިހާގޮތަކުންވެސް ތަފާތު މޮޅު ކުޅުންތެރިއެއް\nނިމިދިޔަ ގައުމު ސްޓްރީޓް ކަޕް –ފުޓްބޯޅަ މުބާރާތުގެ ޗެމްޕިއަންކަން މީދޫ ލޮތަރި އެފްސީ ހޯދިއިރު ގިނަބައެއްގެ ލޯ އަމާޒްވެގެން ...\nvomadmin September 9, 2020\nވަކިވެގެތުމަށް ބާރުލިބިދޭ ޢަމަލަކަށް ޖާގައެއް ނުދޭނަން – ހޯމްމިނިސްޓްރީ\nދިވެހި ދައުލަތް ފޮތިފޮތިކޮށް އެއްވެސް ގޮތަކުން ވަކިވެގެތުމަށް ބާރު ލިބިދޭ ޢަމަލަކަށް ސަރުކާރުން ޖާގަ ނުދޭނެކަމަށް ހޯމް މިނިންސްޓްރީން ...\nއިދިކޮޅު ފަރާތްތަކުން ރޭ ކުރިއަށް ގެންދިޔަ “ހުއްޓުވާ” މުޒާހަރާ ފުލުހުން ހުއްޓުވައިފި އެވެ. ރޭ 8:30 ހާއިރު ޗާނދަނީ ...\nރައީސް ނަޝީދުގެ ސިޔާސީ ހަޔާތް ނިމުނުކަމަށް ދެކެވަޑައި ނުގަންނަވާކަމަށް އެމަނިކުފާނު ވިދާޅުވެއްޖެވެ. ރައީސް ނަޝީދު މިހެންވިދާޅުވީ ނަޝީދުގެ މައްޗަށް ...\nހުޅުމީދޫގައި އައްޑޫ ފިޝަރީޒް ކޮންޕްލެކްސްއެއް އެޅުމަކީ ކުންފުނީގެ ތާރީހުގައި ވެސް ކޮށްފައިވާ އެންމެ ގެއްލުން ބޮޑު އެއް އިންވެސްޓްމަންޓް\nހުޅުމީދޫގައި އައްޑޫ ފިޝަރީޒް ކޮންޕްލެކްސްއެއް އެޅުމަކީ ކުންފުނީގެ ތާރީހުގައި ވެސް ކޮށްފައިވާ އެންމެ ގެއްލުން ބޮޑު އެއް އިންވެސްޓްމަންޓް ...


Kuda kudhin ge adhuluge nizaam bodu badhalakaa dhimaalah?! | Mihaaru\nކުޑަކުދިންނަށް ކުރާ އަނިޔާތަކާ ދެކޮޅަށް ހޭލުންތެރިކުރުވަން ހަދާފައިވާ ޕޯސްޓަރެއް: ކުޑަކުދިންގެ އަދުލުގެ ނިޒާމުގެ ބިލް ވަނީ މަޖިލީހަށް ހުށަހަޅާފައި\n28 އޯގަސްޓް 2019 - 07:24 1 comment\nކުށްކުރާ ކުޑަކުދިންގެ މައްސަލަތައް ކުރިންސުރެ ބަލަމުން ދިޔައީ ބޮޑެތި މީހުންނާ ވަކިން އަދި އަދުލުގެ ތަފާތު ނިޒާމެއްގެ ތެރެއިންނެވެ. ކުށްކުރާ ކުޑަކުދިންނަށް ދައުވާ ކުރުމުގެ ބަދަލުގައި ވީހާ ވެސް ބޮޑަށް އިސްލާހީ ޕްރޮގްރާމްތަކުގައި ބައިވެރިކުރުވައިގެން މުޖްތަމައަށް އަނބުރާ ގެނައުމާއި ދައުވާ ކޮށްގެން ކުށް ސާބިތުވިޔަސް، ބޮޑެތި މީހުންނަށް ވުރެ ލުއި އަދަބުތަކެއް ދިނުމާއި ކުޑަކުދިން ކުރާ ކުށުގެ މައްސަލަތައް ބެލުމަށް ވަކި ޚާއްސަ ކޯޓެއް ހުރުމުގެ އިތުރުން ޝަރީއަތް ހިންގުމުގައި ތަފާތު އުސޫލުތަކެއް ވެސް ގެންގުޅުނެވެ.\nމީގެ 27 ވަރަކަށް އަހަރު ކުރިން ފެށިގެން އަމަލު ކުރަމުން އަންނަ ކުޑަކުދިންގެ ހައްގުތައް ރައްކާތެރިކުރުމާ ބެހޭ ގާނޫނުގެ ދަށުން އެކި މުއައްސަސާތަކުން އެކުލަވާލާފައިވާ ގަވާއިދުތަކެއްގެ ތެރެއިން ކުޑަކުދިންގެ އަދުލުގެ ނިޒާމު ހިންގަމުން އައުމަށް ފަހު ސަރުކާރުން މިހާރު ވަނީ ކުޑަކުދިންގެ އަދުލުގެ ގާނޫނެއް ހަދަން ބިލެއް ހުށަހަޅައިފަ އެވެ. އެއީ ކުށްކުރާ ނުވަތަ ކުށުގެ ވެށީގައި އުޅޭ ކުޑަކުދިންނަށް ފިޔަވަޅު އަޅައި، އަނބުރާ މުޖްތަމައުއަށް ގެނައުމުގެ އުސޫލުތައް ކަނޑައަޅާ ބިލެކެވެ.\nއެ ބިލުގައި ކުށްކުރާ ކުދިން ނުވަތަ ކުށުގެ ވެށީގައި އުޅޭ ކުދިންނާ މެދު އަޅަން ޖެހޭ ފިޔަވަޅުތައް އޮންނަނީ ދެ ބަޔަކަށް ބަހާލައިފަ އެވެ. އެއް ބަޔަކީ ޖިނާއީ ކުށުގެ މަސްއޫލިއްޔަތު އުފުލަން ޖެހޭ އުމުރު ހަމަނުވާ ކުދިންނެވެ. އެ ކުދިން އަނބުރާ މުޖްތަމައަށް ގެނައުމުގެ ޕްރޮގްރާމްތައް ހިންގުމާ ގުޅޭ އުސޫލުތައް ކަނޑައެޅުން އެ ބިލުން އޮންނަނީ ސަރުކާރަށް ދޫކޮށްލައިފަ އެވެ. ދެވަނަ ބަޔަކީ ކުށުގެ މަސްއޫލިއްޔަތު އުފުލަން ޖެހޭ އުމުރުގެ ކުދިންގެ ތެރެއިން ކުށްކުރާ ކުދިންނާ މެދު އަމަލު ކުރަން ޖެހޭ އުސޫލުތަކެވެ. އެ އުސޫލު އޮންނަނީ އެ ބިލުގައި ބަޔާންކޮށްފަ އެވެ.\nބިލް އޮތް ގޮތުން ޖިނާއީ އިޖްރާއާތުގެ ހުރިހާ މަރުހަލާއެއްގައި ވެސް ކުށުގެ ތުހުމަތުކުރެވޭ ކުޑަކުދިންނާ މެދު ޚާއްސަ އުސޫލުތަކެއް ގެންގުޅެން ޖެހެ އެވެ. އެފަދަ މައްސަލަތައް ތަހުގީގުކުރާ ފުލުހުންނާއި ދައުވާކުރާ މަރުހަލާގައި ހަރަކާތްތެރިވާ ޕްރޮސެކިއުޓަރުންގެ އިތުރުން މައްސަލަ ބަލާ ފަނޑިޔާރުންނަކީ ވެސް އެކަމަށް ޚާއްސަ ތަމްރީނުތަކެއް ލިބިފައިވާ ބަޔަކަށް ވާން އެ ބިލް ލާޒިމް ކުރެ އެވެ. އަދި ކުޑަކުދިން ބަންދުގައި ބައިތިއްބާއިރު އާއި ޕްރޮބޭޝަންގައި ނުވަތަ ޕެރޯލް ދީފައިވާ މުއްދަތުގައި އެ ކުދިން މޮނީޓާ ކުރުމުގައި ވެސް ހަރަކާތްތެރިވާން ޖެހޭނީ ކަރެކްޝަނަލް ސާވިސްގައި އެކަމަށް ޚާއްސަ ޔުނިޓަކުން ކަމަށް ބިލުގައިވެ އެވެ.\nތަހުގީގު ކުރުމާއި ދައުވާ އުފުލުމުގެ އިތުރުން ޝަރީއަތް ކުރުމާއި ކުށް ސާބިތުވެގެން އަދަބު ދޭ ހާލަތުގަ އާއި ހައްޔަރުކުރުމާއި ބަންދު ކުރުމުގައި ވެސް ޚާއްސަ އިޖްރާއާތުތަކެއް ފުރިހަމަ ކުރަން ބިލް ލާޒިމްކުރެ އެވެ. އެގޮތުން ޖިނާއީ ކުށުގެ މަސްއޫލިއްޔަތު އުފުލަން ޖެހޭ އުމުރުގެ ކުއްޖަކަށް ކުށެއްގެ ތުހުމަތު ކުރެވޭ މަރުހަލާގައި އެންމެ ފުރަތަމަ އެ ކުއްޖާގެ ރިސްކް އެސެސްމެންޓެއް ހެދުމާއި އެ ކުއްޖާއާ މެދު ދެން އަމަލު ކުރާނެ ގޮތެއް ކަނޑައަޅަން ޖެހެނީ އެސެސްމަންޓް ރިޕޯޓުގެ ނަތީޖާއަށް ބަލައިިގެންނެވެ.\nތުހުމަތު ކުރެވެނީ ކުޑަ އަދަބެއް ކަނޑައެޅޭ ކުށެއްގައި ކަމަށް ވެފައި އަދި ކުށް ތަކުރާރު ކޮށްފާނެ ކަމަށް ނުވަތަ އިތުރަށް ކުށަށް އަރައިގެންފައިވާނެ ކަމަށް ނުބެލެވޭ ނަމަ، އެއްވެސް ފިޔަވަޅެއް ނާޅައި ދޫކޮށްލަން ލާޒިމްވެ އެވެ. އެކަމަކު އެފަދަ ކުށެއް ތަކުރާރުކޮށްފާނެ ކަމަށް ބެލެވޭ ނަމަ، ދޫކޮށްލަން ޖެހެނީ ނަސޭހަތް ނުވަތަ އިންޒާރު ދިނުމަށް ފަހު އެވެ.\nއެ މަރުހަލާއަށް ފަހު ކުއްޖާގެ މައްޗަށް ތަހުގީގު ހިންގިޔަސް، ތަހުގީގު މަރުހަލާގައި ވެސް އިތުރު ފުރުސަތުތަކެއް އެ ބިލް މިހާރު އޮތް ގޮތުން އެ ކުއްޖާއަށް ދެވިދާނެ އެވެ. އެއީ އެ ބިލްގެ ދަށުން އުފެދޭ ޑައިވާޝަންގެ ނިޒާމުގެ ދަށުންނެވެ. އެ ނިޒާމުގެ ދަށުން މައާފަށް އެދެން އެންގުމާއި ފައިސާގެ ބަދަލެއް އަނިޔާ ލިބުނު ފަރާތަށް ދައްކަން އެންގުމާއި ޖޫރިމަނާއެއް ކުރުން ނުވަތަ ކުއްޖާ އުޅޭނޫޅޭ ގޮތް ބެލުމަށްޓަކައި ޕްރޮބޭޝަން އޮފިސަރަކަށް ރިޕޯޓް ކުރަން އެންގުން ފަދަ ފިޔަވަޅުތައް ހިމެނެ އެވެ. ބެލެނިވެރިޔާއާ އެކު ވަކި މުއްދަތެއްގައި ވަގުތު ހޭދަކުރަން އެންގުން ނުވަތަ ރިހެބިލިޓޭޝަން ނުވަތަ މުޖްތަމައަށް ޚިދުމަތް ކުރާ ޕްރޮގްރާމެއްގައި ބައިވެރިވާން އެންގުމާއި ކަނޑައެޅޭ ވަކި ތަނަކަށް ކިޔަވަން ދާން އެންގުން ފަދަ ފިޔަވަޅުތައް ވެސް ޑައިވާޝަންގެ ތެެރެއިން އެޅިދާނެ އެވެ.\nރައްޔިތުންގެ މަޖިލީހުގެ ޖަލްސާއެއް: ކުޑަކުދިންގެ އަދުލުގެ ގާނޫނުގެ ބިލް މިހާރު އޮތީ މަޖިލިހުގައި -- ފޮޓޯ/މަޖިލިސް\nޑައިވާޝަންގެ ނިޒާމަށް ޝަރުތު ހަމަވާނީ އެ ކުއްޖާ ކުށްކުރި ކަމުގެ އެކަށީގެންވާ ހެކި ލިބިފައިވުމާއި އެ ކުއްޖާ ކުށަށް އިއުތިރާފްވެފައިވާ ނަމަ އެވެ. އަދި އެ ކުއްޖާ އާއި އޭނާގެ ބެލެނިވެރިޔާ ޑައިވާޝަންގެ ޝަރުތުތަކަށް އެއްބަސްވެ އަދި އެ ޕްރޮގްރާމް ފުރިހަމަ ކޮށްފި ނަމަ، ތުހުމަތު ކުރެވޭ ކުށުގެ މައްސަލަ ނިމުމަކަށް އަންނާނެ ކަމަށް ބިލުގައިވެ އެވެ. އެކަމަކު ޑައިވާޝަންގެ ޕްރޮގްރާމް ފުރިހަމަ ނުކޮށްފި ނަމަ، އޭނާ ކުރި ކުށަށް ޖިނާއީ ދައުވާއެއް އުފުލުމުގެ ފުރުސަތު އޮންނާނެ އެވެ.\nއެ ބިލް އޮތްގޮތުން ފުލުހުންގެ އިތުރުން ދައުވާ އުފުލުމުގެ މަރުހަލާގައި ޕްރޮސެކިއުޓާ ޖެނެރަލަށް ވެސް ޑައިވާޝަންގެ ނިޒާމުގެ ދަށުން ކުއްޖާއަށް އިތުރު ފުރުސަތެއް ދެވިދާނެ އެވެ. އަދި ދައުވާ އުފުލައި، ކޯޓުގައި ކުށް ސާބިތުވާ ހާލަތުގައި ވެސް ޑައިވާޝަންގެ ނިޒާމުގެ ތެރެއިން އެ ކުއްޖާއަށް ފުރުސަތުތަކެއް ދިނުމުގެ ބާރު ކޯޓަށް ވެސް އޮވެ އެވެ. އަދި ޑައިވާޝަން ނިޒާމުގެ ތެރެއަށް ނުވަންނަ ގޮތަށް އެކަމަކު ކޯޓުން ކަނޑައަޅާ އެހެން ޝަރުތުތަކެއް ފުރިހަމަ ކުރުމުން ހުކުމް ތަންފީޒު ކުރަން ނުޖެހޭ ގޮތަށް ހެދުމުގެ ބާރު ވެސް އެ ބިލް އޮތްގޮތުން ކޯޓަށް ލިބިދެ އެވެ.\nމި ފާހަގަކޮށްލީ ކުށްކުރާ ކުދިންނަށް ދައުވާކޮށް އަދަބު ދިނުމުގެ ބަދަލުގައި އިސްލާހުކޮށް، މުޖްތަމައަށް އަނބުރާ ގެނައުމަށް އެ ބިލުގައި ކަނޑައެޅިފައިވާ ނިޒާމުތަކެވެ. މިއީ ހަމަގައިމު ވެސް، ކުށްކުރާ ކުދިން އިސްލާހުކޮށް، އަނބުރާ މުޖްތަމައަށް ގެނައުމަށްޓަކައި މިހާރު އޮތް ނިޒާމަށް ވުރެ ހަރުދަނާ ނިޒާމެއް ކަމަށް ބުނުމުގެ ޖާގަ އެބައޮތެވެ. އެކަމަކު މި ބިލުގައި ވިސްނާލަން ޖެހޭ ކަންތައްތަކެއް ވެސް އެބަހުއްޓެވެ.\nއެ ބިލުން އެންމެ ބޮޑު ބަދަލެއް އަންނަ އެއް ކަމަކީ ކުޑަކުދިން ޖިނާއީ ކުށުގެ މަސްއޫލިއްޔަތު އުފުލަންޖެހޭ އުމުރަށެވެ. މިހާރު ރާއްޖޭގައި އޮންނަނީ އުމުރުން 10 އަހަރު ވެފައިވާ ނަމަ، އިސްލާމްދީނުގައި ހައްދު ކަނޑައެޅޭ ކުށްތަކާއި މަރާ ގުޅުންހުރި ހުރިހާ ކުށްތަކާއި މަސްތުވާތަކެތީގެ ކުށްތަކުގައި ކުޑަކުދިން ކުށުގެ މަސްއޫލިއްޔަތު އުފުލަން ޖެހޭ ގޮތަށެވެ. އަދި އުމުރުން 15 އަހަރު ވުމަށް ފަހު ހުރިހާ ޖިނާއީ ކުށްތަކެއްގެ ޒިންމާ އުފުލަން ޖެހޭ ގޮތަށެވެ. އެކަމަކު މި ބިލުގައި އޮތީ ހުރިހާ ކުށްތަކެއްގައި ވެސް ކުށުގެ މަސްއޫލިއްޔަތު އުފުލަންޖެހޭ އުމުރު 15 އަހަރަށް މަތި ކުރުމަށެވެ.\nރާއްޖޭގައި ސީރިއަސް ކުށްތަކުގައި ކުޑަކުދިން ބައިވެރި ކުރުވުން އާންމެވެ. ތޫނު ހަތިޔާރު ބޭނުން ކޮށްގެން މީހުން މެރުމާއި ނުރައްކާތެރި މާރާމާރީ އާއި މަސްތުވާތަކެތީގެ ކުށްތަކާއި އެ ނޫން ވެސް ބޮޑެތި ކުށްތަކުގައި ކުޑަކުދިން ބައިވެރި ކުރުވަނީ ފަސޭހައިން ސަލާމަތް ވެވިދާނެ ކަމުގެ ތަސައްވުރެއް އެ ކުދިންނަށް ދައްކައިގެންނެވެ. އެހެންކަމުން 15 އަހަރު ނުވާ ނަމަ ކުށުގެ ޒިންމާ އުފުލަން ނުޖެހޭ ގޮތަށް ހެދުމުން ރަނގަޅު ނަތީޖާއެއް ނުކުމެދާނެތޯ ވިސްނާލަން ޖެހެ އެވެ.\nކުޑަކުދިން ޖިނާއީ ކުށުގެ މަސްއޫލިއްޔަތު އުފުލަން ޖެހޭނެ އުމުރުގެ ގޮތުގައި އދ. އިން ބާރުއަޅަނީ އެންމެ ދަށްވެގެން 12 އަހަރެވެ. އަދި އެއަށް ވުރެ ވެސް އުމުރު މަތިކުރުމަކީ ބައިނަލްއަގްވާމީ ގޮތުން ވެސް ބާރުއަޅާ ކަމެކެވެ. ނަމަވެސް އެކި ގައުމުތަކުގައި އުމުރު އޮންނަނީ ތަފާތުކޮށެވެ. ގިނަ ގައުމުތަކުގައި ކުށުގެ މަސްއޫލިއްޔަތު އުފުލަން ޖެހޭ އެންމެ ދަށް އުމުރަކީ 10 އަހަރާއި 14 އަހަރާ ދެމެދެވެ. އަދި ބައެއް ގައުމުތަކުގައި ސީރިއަސް ކުށްތަކުގައި އެ އުމުރު ހަމަ ނުވިޔަސް، ކުޑަކުދިން ކުށުގެ މަސްއޫލިއްޔަތު އުފުލަން ޖެހެ އެވެ.\nކުރިއަރާފައިވާ ގައުމުތަކުގެ ތެރެއިން އެމެރިކާގެ 33 ސްޓޭޓެއްގައި ކުޑަކުދިން ޖިނާއީ މަސްއޫލިއްޔަތު އުފުލަން ޖެހޭ ދަށް އުމުރެއް ކަނޑައަޅާފައެއް ނޯވެ އެވެ. އެކަމަކު ގައުމީ ފެންވަރުގައި ކަނޑައަޅާފައިވާ އަދި ސީރިއަސް ކުށްތަކުގެ ގޮތުގައި ބަލާ ފެޑަރަލް ކުށްތަކުގައި 11 އަހަރު ވުމަށް ފަހު ކުޑަކުދިން ޖިނާއީ މަސްއޫލިއްޔަތު އުފުލަން ޖެހެ އެވެ. އަވަށްޓެރި އިންޑިއާގައި ކުށުގެ މަސްއޫލިއްޔަތު އުފުލަން ޖެހޭ އެންމެ ދަށް އުމުރަކީ ހަތް އަހަރެވެ. އެކަމަކު 12 އަހަރުން ދަށުގެ ކުއްޖަކު ކުށެއް ކުރީ އެއީ ކުށެއް ކަން އަދި އޭގެ ނަތީޖާއަކީ ކޮބައިކަން ދެނެނުގަނެވޭ ފަދަ ހާލަތެއްގައި ހުރެގެން ކަމަށް ވާ ނަމަ، އެ ކުށެއްގެ ޒިންމާ އުފުލާކަށް ނުޖެހެ އެވެ.\nއިންޑިއާގައި 12 އަހަރުން ދަށުގެ ކުދިންގެ ތެރެއިން ކުށްކުރާ ކުދިންގެ ހާލަތު ވަޒަންކޮށް، ކުށުގެ ޒިންމާ އުފުލަން ޖެހޭނެ ކަން ނުވަތަ ނޫން ކަން ނިންމަނީ އެ މައްސަލައެއްގެ ވަށައިގެންވާ ކަންކަމާއި އެ ކުއްޖެއްގެ ހާލަތަށް ބަލައިގެންނެވެ. އެހެންކަމުން އެއްވެސް އިސްތިސްނާއެއް ނެތި ރާއްޖޭގައި ހުރިހާ ކުށެއްގައި ވެސް، 15 އަހަރު ނުވާ ނަމަ ކުށުގެ މަސްއޫލިއްޔަތު އުފުލަން ނުޖެހޭ ގޮތަށް ހެދުމުން، އެ ކުދިން ބައިވެރި ކޮށްގެން ސީރިއަސް އަދި ބޮޑެތި ކުށްތައް ކުރުވަން އެދެވެނީ އިތުރު ފުރުސަތަކެއް ކަމަށް ބެލިދާނެ އެވެ.\nމީގެ އިތުރުން އިސްލާމްދީނުގައި ހައްދު ކަނޑައެޅޭ ކުށްތަކާއި އިސްލާމީ ޝަރީއަތުގައި މަރުގެ އަދަބު ކަނޑައަޅާފައިވާ ކުށެއްގެ ދައުވާ އުފުލޭ ކުއްޖެއްގެ މައްޗަށް ކުށް ސާބިތު ކުރަން ބޭނުން ކުރުމުގައި ޚާއްސަ އުސޫލެއް އެ ބިލުގައި ބަޔާން ކޮށްފައިވެ އެވެ. އެ ބިލް އޮތް ގޮތުން އެފަދަ ކުށެއް ކުޑަކުއްޖެއްގެ މައްޗަށް ސާބިތު ކުރަން ބޭނުން ކުރެވޭނެ ހަމައެކަނި ހެއްކަކީ އެ ކުއްޖާގެ އިއުތިރާފް ނުވަތަ އެ ކުށެއް ކުރި މަންޒަރު ފެނުނު މީހުންގެ ހެކިބަހެވެ. މާނައަކީ ސީދާ މަންޒަރު ނުފެނުނަސް، އެ ކުށް ކުރިކަމަށް ބާރު ދިނުމަށް ބޭނުން ކުރާ ހެއްކެއް ނުވަތަ ފޮރެންސިކް ހެއްކެއް ވެސް ޝަރީއަތަށް ގަބޫލެއް ނުކުރެވޭނެ އެވެ.\nމިއީ ވެސް ވިސްނާލަން ޖެހޭ ކަމެކެވެ. މިސާލަށް މަރުގެ މައްސަލައެއްގައި ހަމައެކަނި މަންޒަރު ފެނުނު މީހުންގެ ހެކިބަހަށް ބިނާކޮށް މަރުގެ ކުށެއް ސާބިތުކުރުމަކީ ގިނަ ފަހަރަށް ވުމަށް ވުރެ ނުވުން ގާތް ކަމެކެވެ. މީހުން މެރުން ފަދަ ސީރިއަސް ކުށްތަކުގައި ކުޑަކުދިން ބައިވެރިވުން އާންމު ވަމުންދާއިރު، އެހެން ބައެއްގެ ހައްގުތަކެއް ވެސް ހިމެނޭ އެފަދަ ކުށެއް ސާބިތު ކުރުމުގައި، މި ބިލުން އިތުރު ހުރަސްތަކެއް ކުރިމަތިވެ އެވެ.\nކުށްކުރާ ކުދިން އަނބުރާ މުޖްތަމައަށް ގެންނަން ގާނޫނީ އޮނިގަނޑެއްގެ ދަށުން ހަރުދަނާ ނިޒާމްތަކެއް ގާއިމް ކުރުން މުހިންމެވެ. ކުޑަކުދިންގެ އަދުލުގެ ބިލް އޮތީ މުޅިން އާ ނިޒާމްތަކެއް އެކަމަށް ތައާރަފް ކުރުމަށެވެ. އެކަމަކު ކުޑަކުދިން ބޭނުންކޮށްގެން ސީރިއަސް އަދި ނުރައްކާތެރި ކުށްތައް ހިންގަން ވެސް، މިހާރު ބިލް އޮތް ގޮތުން ފުރުސަތު ފަހިވެ އެވެ.\nއިތުރު ލިޔުންތައް ކުށްކުރުން ކުޑަކުދިން ރައްޔިތުންގެ މަޖިލިސް


Yameen faisaa gendheviey vidhaalhuve Raees Solih hedhdhevee dhogu: Idhikolhu | ThePress\nޔާމީން ފައިސާ ގެންދެވި ކަމަށް ވިދާޅުވެ ރައީސް ސޯލިހް ހެއްދެވީ ދޮގު: އިދިކޮޅު\nކުރީގެ ރައީސް އަބްދުﷲ ޔާމީން (ކ) އަދި މިހާރުގެ ރައީސް އިބްރާހިމް މުހައްމަދު ސޯލިހް\nކުރީގެ ރައީސް އަބްދުﷲ ޔާމީން، އެއްވެސް ފައިސާއެއް ހިއްޕަވައިގެން އެއްވެސްތާކަށް ވަޑައި ނުގަންނަވާ ކަމަށާއި ރައީސް އިބްރާހިމް މުހައްމަދު ސޯލިހް އިނގިލިފުޅު ދިއްކުރައްވާ އިރު އަތްޕުޅުގެ ބާކީ ހުރި އިނގިލިތައް ހުންނަނީ އަމިއްލަފުޅު ނަފްސާ ދިމާއަށް ކަމަށް ބުނެ އިދިކޮޅު ކޯލިޝަނުން ރައްދު ދީފިއެވެ.\nއިދިކޮޅު ކޯލިޝަނުން މިހެން ބުނީ، ހއ. ހޯރަފުށީ އެއަރޕޯޓު ހުޅުވުމަށްޓަކައި ބޭއްވި ރަސްމިއްޔާތުގައި، ރައީސް ސޯލިހް ދެއްކެވި ވާހަކަފުޅަށް ރައްދު ދެމުންނެވެ. އެގޮތުން އިދިކޮޅުން ބުނީ އެމަނިކުފާނު އެ ދުވަހު ދެއްކެވި ވާހަކަފުޅަކީ، އެމްޑީޕީގެ ފެންވަރުން ވެސް ވަރަށް ދަށު ދަރަޖައިގެ ހުތުރު އަދި ނާތަހުޒީބު ވާހަކަފުޅުތަކެއް ކަމަށެވެ.\n"ރައްޔިތުން ބިކަވެ، ހާސްކަންމަތީ ތިބި ދަނޑިވަޅެއްގައި އެތައް މިލިއަން ރުފިޔާއެއް އިސްރާފު ކުރައްވައިގެން ކެމްޕޭން ކުރެއްވުމަށް ރައީސް ސޯލިހް ތިލަދުންމައްޗަށް ކުރެއްވި ދަތުރުފުޅުގައި، އެމަނިކުފާނު ދެއްކެވި ވާހަކަފުޅުތަކަކީ، އާންމު އުސޫލުން، އެމްޑީޕީގެ އެންމެ ދަށު ދަރަޖައިގެ އެކްޓިވިސްޓުން ދައްކާ ފަދަ ދެކޮޅުނުޖެހޭ، ދެއުޅިއެއްނެތް، ސާބިތުނުހިފޭ އަދި ރޯ ބުހުތާނު ދޮގު ވާހަކަތަކެއް."\nއިގްތިސޯދީ އިލްމު ލިބިވަޑައިގެންފައި ނެތަސް ދައްކަވާ ވާހަކަފުޅު ތަކުގައި އަރިހުގައި ގެންގުޅޭ ބަޔަކު ލިޔެފައި ދޭ އެއްޗެއް ވިދާޅުވާ ނަމަ ވެސް އޭގައި ހުރި މައުލޫމާތާއި ހުލާސާތައް ސައްހަތޯ ބެއްލެވުމަކީ ރައީސެއްގެ ޒިންމާއެއް ކަމަށް އިދިކޮޅުން ބުނެއެވެ. އަދި، ރައީސް ޔާމީނަށާއި އެމަނިކުފާނުގެ ސަރުކާރަށް އިނގިލިފުޅު ދިއްކުރައްވާ ރޯ ބުހުތާނު ދޮގުތަކެއް ހައްދަވާފައި ވާ ކަމަށާއި އެކަންކަން މިއަދުވެސް އަދި ފަހުންވެސް ސާބިތުކޮށް ނުދެއްވޭނެ ކަން އެމަނިކުފާނަށް އެނގިވަޑައިގަންނަވާނެ ކަމަށް އިދިކޮޅުން ބުނެއެވެ. މީގެ އިތުރުން ރައީސް ސޯލިހަކީ ރާއްޖޭގެ ވެރިކަން ކުރައްވާ ފެންވަރު ނެތް، އެފަދަ މަގާމަކަށް ކުފޫ ހަމަނުވާ ބޭފުޅެއް ކަމަށް އިދިކޮޅުން ބުނެއެވެ.\nއަދި ރައީސް ސޯލިހަށް ގައުމު ނުހިންގެވިގެން އުޅުއްވަނީ އަމިއްލަފުޅު ނުކުޅެދުންތެރިކަމުގެ ސަބަބުން ކަމާއި، އޭގެ އެންމެ ބޮޑު އެއް ސަބަބަކީ މިއަދުގެ ސަރުކާރުގައި ފަސާދަ އިންތިހާއަށް ބޮޑުވެފައި ވުން ކަމަށް އިދިކޮޅުން ބުނެއެވެ.\n"ވެރިކަމަށް ވަޑައިގެން ފަހުން މިހާތަނަށް 45 ލޯނެއް ރައީސް ސޯލިހް ނެންގެވި، އޭގެ ޖުމްލަ އަދަދަކީ 1.6 ބިލިއަން އެމެރިކާ ޑޮލަރު، ނުވަތަ 24.67 ބިލިއަން ދިވެހި ރުފިޔާ، މިއޮތީ އަނެއްކާވެސް ރެކޯޑެއް ހައްދަވާފަ ރައްޔިތުން ލަދުވެތިވާފަދަ އިތުރު ރެކޯޑެއް"\nވެރިކަމަށް ރައީސް ސޯލިހް ވަޑައިގެން ފަހުން މިހާތަނަށް 45 ލޯނެއް ނެގި ކަމަށާއި އޭގެ ޖުމްލަ އަދަދަކީ 1.6 ބިލިއަން އެމެރިކާ ޑޮލަރު ކަމަށް ވެސް އިދިކޮޅުން ބުނެއެވެ. އަދި އެއީ ރައްޔިތުން ލަދުވެތިވާ ފަދަ އިތުރު ރެކޯޑެއް ކަމަށް އިދިކޮލުން ބުނެއެވެ. ރައީސް ސޯލިހްގެ ސަރުކާރުން ނަގާފައިވާ ގިނަ ލޯނުތަކުގެ 50 ޕަސެންޓަށް ވުރެ ބޮޑު އަދަދެއް ހޭދަ ކުރަމުން ގެންދަނީ ރިކަރަންޓް ރަހަދަށް ކަމަށް އިދިކޮޅުން ބުނެއެވެ. ތިމާގެ މީހުންނާއި ޕާޓީ އެކްޓިވިސްޓުންނަށް މުސާރަ ދެއްވުމާއި، ޗުއްޓީ ދަތުރުފުޅުތައް ކުރެއްވުން ފަދަ އިސްރާފުތަކަށް ކަމަށް ވެސް އިދިިކޮޅުން ތުހުމަތު ކުރެއެވެ.\nހޯރަފުށި އެއާޕޯޓު ހުޅުވި ރަސްމިއްޔާތުގައި ވާހަކަފުޅު ދައްކަވަމުން ރައީސް ވިދާޅުވެފައި ވަނީ ކުރީގެ ސަރުކާރުގައި ވިއްކާފައި އޮތް 85 ރަށް އެބައޮތް ކަމަށާއި އެ ރަށްތަކުން ދައުލަތަށް އެއްވެސް އާމްދަނީއެއް ނުލިބޭ ކަމަށެވެ. ރައީސް ޔާމީންގެ ވެރިކަމުގައި ނުއަގުގައި ރަށްތައް ދޫކޮށްފައިވާ ކަމަށާއި އެކަމުން ލިބުނު ފައިސާ ހިއްޕަވައިގެން "ޔާމީން ވަޑައިގެންނެވީ" ކަމަށެވެ.\nޔާމީން ހިއްޕަވައިގެން ވަޑައިގެންނެވި ފައިސާ ހުރިނަމަ މިހާރު ދަތި ހާލުގައި އުޅެން ނުޖެހޭނެ ކަމަށާއި އެ ފައިސާއިން ހަރަދު ކުރެވޭނެ ކަމަށް ރައީސް ސޯލިހް ވިދާޅުވެފައި ވެއެވެ. އެހެންކަމުން ދަރަނި ބޮޑުވުމަކީ މި ސަރުކާރުން ކުރި ކަމެއް ނޫން ކަމަށާއި އަދި މިހާތަނަށް ދަރަނީގެ ގޮތުގައި މި ސަރުކާރުން ނެގީ 15 ބިލިއަން ރުފިޔާ ކަމަށް އެމަނިކުފާނު ވިދާޅުވެފައި ވެއެވެ. އަންނަ އަހަރުގެ ބަޖެޓުގައި ހަތަރު ބިލިއަން ރުފިޔާ ޖަހާފައި އޮތީ ކުރީގެ ސަރުކާރުތަކުން ނެގި ދަރަނިތައް ދެއްކުމަށް ކަމަށް ރައީސް ވިދާޅުވެފައި ވެއެެވެ.\nއަބްދުއްރަހީމް އިބްރާހިމް މުހައްމަދު ސޯލިހް ސިޔާސީ ސިޔާސީ ޕާޓީ ޕީޕީއެމް


Iman kamaa eku insaanee fithurathaai karaamathah riyaa'ai kurun | Mihaaru\nއީމާންކަމާ އެކު އިންސާނީ ފިތުރަތާއި ކަރާމަތަށް ރިއާޔަތްކުރުން\nމައްކާ: އޭޕްރިލް 16، 2021: މައްކާގެ މިސްކިތެއްގައި މީހަކު، ރޯދަ މަހުގެ ފުރަތަމަ ހުކުރު ދުވަހުގެ ރޯދަ ވީއްލަނީ.-- ފޮޓޯ: އޭއެފްޕީ\nޑރ. ސަޢުދުﷲ ޢަލީ, މިހާރު\n11 ޖޫން 2021 - 12:31\nއިސްލާމްދީނުގެ ޚާއްސަ ސިފަތަކުގެ ތެރެއިން އެއް ސިފައަކީ އެއްވެސް ކަމެއްގައި ވަކިއަތަކަށް ބުރަނުވެ ވަޒަން ހިފެހެއްޓުމެވެ. މިގޮތުން ވަޒަން ހިފަހައްޓައި ކަންކަމުގެ ތެރެއިން އެއް ކަމަކީ މާތް ﷲ އަށް އީމާންވެ އެކަލާނގެ އަށް އަޅުވެތިވާން ޖެހޭ އިރު އަނެއްކޮޅުން އިންސާނިއްޔަތު ގަބޫލުކޮށް އިންސާނިއްޔަތަށް ރިއާޔަތް ކުރުމެވެ. މީގެ މާނައަކީ ﷲ އަށް އީމާންވާ އިރު އެކަލާނގެ އަށް އަޅުވެތިވުމުގެ ގޮތުން ކުރާ ޚާއްސަ ކަންކަމަށް ވަގުތު ދިނުމާ އެކު އިންސާނާއާ ބެހޭގޮތުން ގަބޫލުކުރަން ޖެހޭ ކަންކަން ގަބޫލު ކުރުމާއި އިންސާނިއްޔަތަށްޓަކައި ކުރަން އިސްލާމްދީނުގައި ކަނޑައެޅިފައިވާ ކަންކަން ފުރިހަމަ ކުރަންވެސް ސަމާލުކަން ދިނުމެވެ.\nމާތް ﷲ އަށް އީމާންވާން އިސްލާމް ދީން ގޮވާލަނީ އެކަލާނގެއަކީ މި ކައުނު ހައްދަވައި ކައުނުގައި ހިނގަމުންދާ ހުރިހާ ކަމެއް ތަދުބީރު ކުރައްވާ ކަލާނގެ ކަމަށްވާތީ އެވެ. (ފުރުޤާން 2). އެކަލާނގެ ޚަލްޤު ކުރެއްވުން ފުރިހަމަވެފައި ރިވެތިވެގެންވާތީ އެވެ. (އައްނަމްލު 88، އައްސަޖިދަ 7). އެކަލާނގެ އަކީ އެއްވެސް ބައިވެރިޔަކު އަދި އެކަލާނގެއާ އެއްފަދަ އެހެން ފަރާތެއް ވިއަސް ނުވާ އެއްކައުވަންތަ ކަލާނގެ ކަމަށްވާތީ އެވެ. (ސޫރަތުލް އިޚުލާޞް). މި ކައުނުގައިވާ ކޮންމެ އެއްޗެއް ވުޖޫދުވުމާއި އޭގައިވާ ފުރިހަމަކަމާއި ވަޒަންހިފެހެއްޓުން ފަދަ ކަންކަމުން، އެކަލާނގެ ވޮޑިގެންވާކަމާއި ކުޅަދުންވަންތަކަމާއި ހިކުމަތްވަންތަކަމަށް ދަލީލުކުރާތީ އެވެ. (އަލްޤަމަރު 49). ކައުނުގައިވާ އެއްވެސް އެއްޗެއް އަދި އެއްވެސް ކަމެއް ބާތިލު ގޮތެއްގައި ނުވަތަ ކުޅިވަރެއް ކަމުގައި ހައްދަވާފައި ނުވާތީ އެވެ. (އަލްއަންބިޔާއު 16، އަލްމުއުމިނޫން 115). އެއިން ކޮންމެ އެއްޗެއްގައި ނުވަތަ ކަމެއްގައި މަތިވެރިވެގެންވާ ހިކުމަތްތަކެއް ލައްވަވާފައިވާތީ އެވެ. އިންސާނާއަށް މިކަން އެނގުނަސް އަދި ނޭނގުނަސް ބުއްދީގެ އަހުލުވެރިން ބަހަކީ "އަޅަމެންގެ ވެރި ރަސްކަލާކޮ! އިބަރަސްކަލާނގެ މި ތަކެތި ހައްދަވާފައިވަނީ، ބާތިލު ގޮތެއްގައެއް ނޫނެވެ. އިބަރަސްކަލާނގެ ހުސްޠާހިރުވަންތަ ކަމާ އެވެ!" (އާލްޢިމްރާން 191)\nމާތް ﷲ އީ ހުރިހާކަމެއް ދެނެވޮޑިގެންވާ ރަސްކަލާނގެ އެވެ. އެކަލާނގެއަށް ވަންހަނާވެގެންވާ ހަމަ އެއްކަމެއް ވެސް ނުވެ އެވެ. (އަލްޙަދީދު 3). އެކަލާނގެއީ ރަޙުމަތްވަންތަ އޯގާވަންތަ ރަސްކަލާނގެ އެވެ. އެކަލާނގެ ކޯފާއަށް ވުރެ ރަހުމަތް އިސްވެގެންވެ އެވެ. އެކަލާނގެ އަދުލުވަންތަކަމަށް ވުރެ ފަޟްލަވަންތަކަން އިސްވެގެންވެ އެވެ. އެކަލާނގެ ޢުޤޫބާތަށްވުރެ ޙިލްމުވަންތަކަން އިސްވެގެންވެ އެވެ. އެކަލާނގެއީ ފާފަ ފުއްސަވައި ތައުބާ ގަބޫލު ކުރައްވާ ރަސްކަލާނގެ އެވެ. (އައްޝޫރާ 25). އެކަލާނގެއީ އެންމެހާ ފުރިހަމަ ސިފަފުޅުތަކުން ސިފަލިބިވޮޑިގެންވާ އަދި އެންމެހާ އުނި ސިފަތަކުން ހުސްދުރުވެ ވޮޑިގެންވާ ރަސްކަލާނގެ އެވެ. ވީއިރު ކަލެއްގެ ގޮތުގައި އިންސާނާ ބަލައިގަންނަން ޖެހޭ އެހެން އެއްވެސް ފަރާތެއް ﷲ ފިޔަވައި ނުވެ އެވެ. އިންސާނާ އަޅުކަން ކުރަން ޖެހެނީ އަދި ވާގިއެދެން ޖެހެނީ ހަމައެކަނި އެފަރާތުންނެވެ. (ސޫރަތުލް ފާތިޙާ 5) މުސްލިމުން ކޮންމެ ދުވަހަކު އެންމެ މަދުވެގެން ސަތާރަ ފަހަރު މިކަމަށް އިއުތިރާފު ވެ އެވެ.\nމާތް ﷲގެ އެއްކައުވަންތަކަން ގަބޫލު ކުރުމާ އެކު އެކަލާނގެއަށް އީމާންވެ ކިޔަމަންވާ ކޮންމެ މީހަކީ އަނެއްކޮޅުން ބަލާއިރު އިންސާނިއްޔަތު ގަބޫލުކޮށް އިންސާނިއްޔަތަށް ރިއާޔަތް ކުރަން ޖެހޭ މީހެކެވެ. މިގޮތުން އިންސާނާއަކީ އެންމެ ފުރިހަމަ ގޮތުގައި ﷲ ހައްދަވާފައިވާ މަޚްލޫޤެއްކަން ގަބޫލު ކުރަން ޖެހެ އެވެ. (އައްތީން 4).\nމާތް ﷲގެ އެއްކައުވަންތަކަން ގަބޫލު ކުރުމާ އެކު އެކަލާނގެއަށް އީމާންވެ ކިޔަމަންވާ ކޮންމެ މީހަކީ އަނެއްކޮޅުން ބަލާއިރު އިންސާނިއްޔަތު ގަބޫލުކޮށް އިންސާނިއްޔަތަށް ރިއާޔަތް ކުރަން ޖެހޭ މީހެކެވެ. މިގޮތުން އިންސާނާއަކީ އެންމެ ފުރިހަމަ ގޮތުގައި ﷲ ހައްދަވާފައިވާ މަޚްލޫޤެއްކަން ގަބޫލު ކުރަން ޖެހެ އެވެ. (އައްތީން 4). އެހެން މަޚްލޫޤުންނަށް ވުރެ އިންސާނާ މާތް ކުރައްވާފައިވާކަން ގަބޫލު ކުރަން ޖެހެ އެވެ. (އަލްއިސްރާއު 70). އިންސާނާ ހައްދަވާފައި ވަނީ ﷲ އަށް އަޅުވެތިވުމަށްޓަކައި ކަން ގަބޫލު ކުރަން ޖެހެ އެވެ. (އައްޛާރިޔާތު 56). އަދި މި އަޅުވެތިކަމުގެ ދަށުން ބިމުގެ ޚަލީފާކަން އަދާކުރުމުގެ ބުރަ މަސްއޫލިއްޔަތު އިންސާނާއާ ހަވާލު ކުރެވިފައިވާކަން ގަބޫލު ކުރަން ޖެހެ އެވެ. (އަލްބަޤަރާ 30). މި މުހިންމު މަސްއޫލިއްޔަތު އަދާކުރުމަށްޓަކައި ބިމުގައިވާ އެންމެހާ ތަކެތި އިންސާނާއަށްޓަކައި ﷲ ކިޔަމަންތެރި ކުރައްވާފައިވާ ކަން ގަބޫލު ކުރަން ޖެހެ އެވެ. އަދި ސިއްރާއި ފާޅުގައި އެކަލާނގެ ނިއުމަތްތައް އިންސާނާއަށް ދެއްވާފައިވާކަން ގަބޫލު ކުރަން ޖެހެ އެވެ. (ލުޤުމާން 20). މިގޮތުން އިންސާނާ މި ބިމުގައި އަދާކުރަންޖެހޭ ދައުރު ބަޔާންކޮށްދިނުމަށްޓަކައި ރަސޫލުން ފޮނުއްވައި ފޮތްތައް ބާވާލެއްވި އެވެ. އަދި މިކަން ބަލައިގަތުމުގެ ގާބިލިއްޔަތުގެ ގޮތުގައި ވިސްނާ ފިކުރުކުރުމަށްޓަކައި ބުއްދިއާއި އިލްމު އުނގެނުމުގެ ވަސީލަތްތައް ފަހިކުރެއްވެވި އެވެ. އަދި އިންސާނާ ނުދަންނަ ކަންކަން އޭނާ އަށް ﷲ އުގަންނައިދެއްވި އެވެ. (އައްރަޙުމާން 1 - 4)\nއިންސާނާގެ އެއް އަސްލަކީ ބިމުގެ މާއްދީ އުންސުރުތައް ކަމަށްވިއަސް އޭގައި ފުރާނަ އެޅުވިފައިވަނީ މާތް ﷲގެ ރޫޙުފުޅުން ފުމެލެއްވިގެން ކަމަށްވާތީ އާއި އިންސާނާ އަށް ﷲ ދެއްވާފައިވާ މާތްކަމަށްޓަކައި މި މަޚްލޫޤަށް ގަދަރު ކުރުމުގެ ގޮތުން މަލާއިކަތުން ސަޖިދަ ޖެއްސެވިއެވެ. (ޞާދު 71-72). އެކަމަކު އިބިލީސް ބޮޑާވެގަތެވެ. އަދި އިންސާނާގެ އަދުއްވެއް ކަމުގައިވާން ބޭނުންވި އެވެ. މި ފުރުސަތު އިބިލީހަށާއި އެސޮރުގެ އައުވާނުންނަށް ﷲ ދެއްވި އެވެ. އެއީ އިންސާނާ އިމްތިހާނު ކުރުމުގައި އިންސާނާގެ ތަބީއަތުގައިވާ ޝަހުވަތްތަކަށް ލެނބުމުގެ ބާރުގެ އިތުރުން ޝަހުވަތްތަކަށް ތަބާވުމަށް ވަސްވާސް ދޭ ފަރާތެއް ކަމުގައި އިބިލީހާއި އެހެން ޝައިޠާނުން ވެގެންދާނެތީ އެވެ. އިންސާނާގެ ކުރިމަތީ މި ހުރަސްތައް ނެތި ﷲ އަށް އިންސާނާ އަޅުވެތިވާ މިންވަރު އިމްތިހާނެއް ނުކުރެވޭނެ އެވެ. ނަމަވެސް ﷲ އަށް އީމާންވާ އަޅުންނަށް ޝައިޠާނާގެ ބާރެއް ނުފޯރުވޭނެކަން ﷲ ވަނީ ބަޔާން ކުރައްވައިފަ އެވެ. (އަލްޙިޖުރު 40، 42).\nއިންސާނާގެ އެއް އަސްލަކީ ބިމުގެ މާއްދީ އުންސުރުތައް ކަމަށްވިއަސް އޭގައި ފުރާނަ އެޅުވިފައިވަނީ މާތް ﷲގެ ރޫޙުފުޅުން ފުމެލެއްވިގެން ކަމަށްވާތީ އާއި އިންސާނާ އަށް ﷲ ދެއްވާފައިވާ މާތްކަމަށްޓަކައި މި މަޚްލޫޤަށް ގަދަރު ކުރުމުގެ ގޮތުން މަލާއިކަތުން ސަޖިދަ ޖެއްސެވިއެވެ. (ޞާދު 71-72).\nއިސްލާމްދީނުގައި އިންސާނާއާ މެދު މި ހަގީގަތްތައް ބަޔާންކުރާއިރު އެ ދީނުގެ ޝަރީޢަތާއި އަޚްލާޤީ ނިޒާމުގެ ތެރެއިން އިންސާނާގެ ފިތުރަތަށް ރިއާޔަތް ކުރެ އެވެ. އޭނާގެ ކަރާމާތްތެރިކަމާއި ހުރުމަތްތެރިކަން ދަމަހައްޓަން މަސައްކަތް ކުރެ އެވެ. މިގޮތުން އިންސާނީ ފިތުރަތަށް ބަލާއިރު އެ ފިތުރަތާ އިދިކޮޅަށް އެއްވެސް އަމުރެއް ނުވަތަ ނަހީއެއް އިސްލާމް ދީނުގައި ނުވެ އެވެ. މިސާލަކަށް އިންސާނާގެ ކިބައިގައިވާ ކެއިންބުއިމުގެ އެދުމަށް ބަލާއިރު އެ އެދުން ފުއްދުން މުޅިން މަނައެއް ނުކުރެ އެވެ. ޖިންސީ އެދުމަށްބަލާއިރު އެ އެދުން ފުއްދުން ވެސް މުޅިން ނުހުއްޓުވަ އެވެ. އެކަމަކު މިއިން ކޮންމެ އެދުމެއް ވެސް ވަކި ގޮތަކަށް ތަހުޒީބު ކުރެ އެވެ. އެހެންވެ ކެއުމުގެ ތެރެއިން ބައެއް ތަކެތި ހަރާމް ކުރެ އެވެ. ޝަރުއީ ކައިވެންޏަކުން ނޫން ގޮތަކަށް ޖިންސީ އުފާ ހޯދުން މަނާ ކުރެ އެވެ. ދުނިޔޭގެ ޒީނަތްތެރިކަމުން އުފާ ލިބިގަންނަ އިރު ވެސް އިސްރާފު ކުރުމާއި ކަންދެއްކުން ފަދަ ކަންކަމުން ދުރުހެލިވާން ޖެހެ އެވެ.\nއިންސާނީ ކަރާމަތަށް ބަލާއިރު އިންސާނާ އަށް އިހާނަތްތެރިވާ ފަދަ އެއްވެސް މުއާމަލާތެއް ކުރުން އިސްލާމްދީން ހުއްދައެއް ނުކުރެ އެވެ. ހައިވާނުންނާ މުއާމަލާތު ކުރާ ފަދައިން އިންސާނުންނާ މެދު މުއާމަލާތު ކުރުމަކީ އިސްލާމްދީނުގައި ހަރާން ކަމެކެވެ. އެއްވެސް އިންސާނަކަށް އެހެން އިންސާނަކު އަޅުވެތިވުމަކީ ކޮށްގެންވާނެ ކަމެއް ނޫނެވެ. އިންސާނާ މަރުވުމަށް ފަހު ވެސް އޭނާ އަށް އިހާނެތިކޮށް ހިތައިގެން ނުވާނެ އެވެ. މި ކަންކަން މިހެން އޮތް ނަމަވެސް އިންސާނާ އޭނާ ހެއްދެވި ފަރާތަށް އުރެދިއްޖެ ނަމަ ނުވަތަ އެހެން އިންސާނެއްގެ ކަރާމާތަށް އަރައިގެންފި ނަމަ އޭނާއާ އަދި ދެން ތިބިމީހުން އިސްލާހުކޮށް ތަހުޒީބު ކުރުމަށްޓަކައި ކަނޑައެޅިފައިވާ ވަކި އަދަބުތަކެއް ދޭން ޖެހެ އެވެ. މީގައި ބޭރުފުށުން ބަލާއިރު އިހާނެތިކޮށް ހިތުމެއް އޮތްކަމަށް ބައެއް މީހުންނަށް ހީވެދާނެ އެވެ. ނަމަވެސް ހަގީގަތުގައި އެއީ މުޅި އިންސާނިއްޔަތުގެ ކަރާމަތް ދެމެހެއްޓުމުގެ ގޮތުން ކުރެވޭ ކަމެކެވެ. އެއީ އިންސާނީ ކަރާމާތް ނަގާލުމެއް ނޫނެވެ.\nއިންސާނީ ފިތުރަތާއި ކަރާމަތަށް ބަލާއިރު މިކަންކަން މިގޮތަށް އިސްލާމް ދީނުގައި އޮތުމުން، ﷲ އަށް އީމާންވާ އިރު އިންސާނީ ފިތުރަތާއި ކަރާމަތަށް ރިއާޔަތްކުރަން އެއްވެސް މުސްލިމަކު ހަނދާން ނައްތާލައިގެން ނުވާނެ އެވެ.\nއެދުމުގެ ކުރިމަތީ އިންސާނިއްޔަތާއި ކަރާމާތަކީ އެކައްޗަކަށްވެސް ނުވާނެ! އިންސާނީ ނަސްލުގެ ވާހަކަ ފެށިގެން މިއަދާޖެހެންދެން ބަލާއިރުވެސް މަގޭއާއިލާ މަގޭދަރިކޮޅު، މަގޭގައުމު، މަގޭއުސޫލު ނޫން ކަމެއް އިސްކުރެވިފަ ނެތް! ދުނިޔޭގެ ދިރުން ބައްޓަންވެފަ ވަނީވެސް އެގޮތުގަ.


Sinopharm vaccine ge dhevana batch mirey gennanee\nސައިނޯފާމް ވެކްސިންގެ ދެވަނަ ބެޗް ގެންނަނީ\nޗައިނާއިން ރާއްޖެއަށް ހަދިޔާކުރި ދެ ލައްކަ ވެކްސިން ޑޯޒްގެ ދެވަނަ ޗެބް މިރޭ ރާއްޖެ ގެންނާނެ ކަމަށް ގައުމީ އެއާލައިން މޯލްޑިވިއަން އިން ބުނެފި އެވެ.\nޗައިނާއިން ރާއްޖެއަށް ހަދިޔާކުރި ދެ ލައްކަ ވެކްސިން ޑޯޒްގެ ތެރެއިން އެއްލައްކަ ޑޯޒް ރާއްޖެ ގެނެސްފައިވަނީ މި މަހުގެ 24 ވަނަ ދުވަހުގެ ރެއެވެ.\nމޯލްޑިވިއަން އިން މިއަދު ބުނީ ޗައިނާ ކޮވިޑް ވެކްސިންގެ ދެވަނަ ޑޯޒް މިރޭ ރާއްޖެ ގެންނާނެ ކަމަށެވެ.\nގައުމުތަކަށް ކޮވިޑް ވެކްސިން ސަޕްލައިކުރުމުގައި ޗައިނާ ކުންފުނިތަކުން 260 މިލިއަން ވެކްސިން 55 ގައުމަކަށް ފޯރުކޮށްދީފައިވެއެވެ. ރަސްމީ އަދަދު މިއަށް ވުރެވެސް ގިނަވާނެ ކަމަށް ނޫސް އޭޖެންސީތަކުން ބުނެ އެވެ. މީގެ އިތުރުން އދ. ގެ ސުލްހަ ބަލަހައްޓާ ސިފައިންގެ ފައުޖުތަކަށް 300،000 ވެކިސިން ޗައިނާއިން ފޯރުކޮށްދިނެވެ.\nމޯލްޑިވިއަން އެޗްޕީއޭ މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19 ސިނޯފާމް\n1597 މީހަކަށް ސިނޯފާމް ވެކްސިން ދީފި


Qatar Ge Website Thah Hack Kohfi, Massala Thah Ufehdhy UAE in - Vaguthu\nގަތަރުގެ ވެބްސައިޓްތައް ހެކްކޮށްފި، މައްސަލަ އުފެއްދީ ޔޫއޭއީ އިން\nއަރަބި ޤައުމު ތަކާއި ގަތަރާއި ދެމެދު މިހާރު އޮތް ހަމަނުޖެހުންތަކާއި ސިޔާސީ ކޯޅުންގަނޑުގެ އަސްލަކީ ޔޫއޭއީ ކަމަށް އެމެރިކާގެ ޖާސޫސީ އޮފިޝަލަކާއި ހަވާލާދީ ވޮޝިންގްޓަން ނޫހުން ބުނެފިއެވެ.\nވޮޝިންގްޓަން ނޫހުން ބުނެފައިވާގޮތުގައި މި ހަމަނުޖެހުންތައް އުފެދެން މެދުވެރިވީ ޔޫއޭއީން ގަތަރުގެ ޝޯޝަލް މީޑީއާ ވެބްސައިޓްތަކާއި ސަރުކާރުގެ އިދާރާތަކުގެ ވެބްސައިޓްތައް ހެކް ކޮށް، އެ ޤައުމުގެ ސަރުކާރުގެ ނަމުގައި ދޮގު ވާހަކަތަކެއް ޝާއިއުކުރުމުންނެވެ.\nމި މައުލޫމާތު އެ ނޫހަށް ދިން އޮފިޝަލް ވިދާޅުވެފައި ވަނީ ގަތަރުގެ ވެބްސައިޓްތައް ހެކް ކުރުމަށްޓަކައި ޔޫއޭއީގެ ބޭފުޅުންތަކެއް މަޝްވަރާ ކުރައްވާފައިވާ ކަމަށާއި ނިމިދިޔަ މެއި މަހުގެ 23ވަނަ ދުވަހު އެކަން ވަނީ ކަށަވަރު ކުރެވިފައި ކަމަށެވެ.\nޔޫއޭއީން ބޭނުންވެގެން އެ ވެބްސައިޓްތައް ހެކް ކުރި ނަމަވެސް އެކަން ކުރީ އެ ޤައުމުގެ މީހުން ކަމެއް ނުވަތަ ބަޔަކާއި ހަވާލު ކޮށްގެން ކަމެއް މައުލޫމާތު ދިން އޮފިޝަލަކަށް އެނގިފައެއް ނުވެއެވެ. އަދި މި މައުލޫމާތުތައް އެ އޮފިޝަލަށް ލިބިފައި ވަނީ މިދިޔަ ހަފްތާގެ ތެރޭގައި ކަމަށްވެސް ވޮޝިންގްޓަން ނޫހުން ބުނެއެވެ.\nއަރަބި ޤައުމު ތަކާއި ގަތަރާއި ދެމެދު މިހާރު އުފެދިފައިވާ ހަމަނުޖެހުންތަކުގެ ސަބަބުން ގަލްފުގެ ގިނަ ގައުމުތަކަކުން ވަނީ ގަތަރާއި އޮންނަ ޑިޕްލޮމަޓިކް ގުޅުން ކަނޑާލައި، ވިޔަފާރީގެ ގުޅުންވެސް ކަނޑާލާފައެވެ.\nގަތަރުގެ ސަރުކާރުން މީގެ ކުރިންވެސް ވަނީ އެ ޙަބަރު ފަތުރާފައި ވަނީ އެ ޤައުމުން ނޫން ކަމަށެވެ.\nޖުލައި 17, 2017 - 21:52\nތިކަމުގެ އަޑީގައި މިޞްރާއި އިޒްރޭލު އޮތުން ވަރަށް ގާތް


Tree Top in hithaanee camp fashany\nޓްރީޓޮޕުން ހިތާނީ ކޭމްޕް ފަށަނީ\nޓްރީޓޮޕްގައި ހިތާނީ ކޭމްޕް ކުރިއަށްދާނީ ނޮވެމްބަރު 16 އިން އަންނަ އަހަރު ޖަނަވަރީ ހަތެއް ގެ ނިޔަލަށް. -- ފޮޓޯ: ޓްރީޓޮޕް ހޮސްޕިޓަލް\nޓްރީ ޓޮޕް ހޮސްޕިޓަލުން މިއަހަރުވެސް ސްކޫލު ޗުއްޓީއާ ދިމާކޮށް ހިތާނީ ކޭމްޕްއެއް ބޭއްވުމަށް ހަމަޖައްސައިފ އެވެ.\nޓްރީޓޮޕުން އަންނަ މަހު ފެށުމަށް ހަމަޖެހިފައިވާ މި މިކޭމްޕްގައި ބައިވެރިވާ ކުދިން ހިތާނު ކުރުމަށް ހަމަޖެހިފައިވަނީ ނޮވެމްބަރު 16 އިން އަންނަ އަހަރު ޖަނަވަރީ ހަތެއް ގެ ނިޔަލަށެވެ.\nހިތާނީ ޕެކޭޖުގެ އަގަކީ އާސަންދައަށް ކެނޑުމަށްފަހު 4،000 ރުފިޔާ އެވެ. އަދި ނަން ނޯޓުކުރުމަށް މިއަގުގެ 50 ޕަސެންޓު އެޑްވާންސްގެ ޑިޕޮސިޓެއް ދައްކަންޖެހެ އެވެ. އެޑްވާންސް ދެއްކުމުން ޑޮކްޓަރަށް ދެއްކުމުގެ އެޕޮއިންޓްމަންޓާއި، އިތުރު މައުލޫމާތު ލިބެ އެވެ.\nހިތާނީ ޕެކޭޖުގައި ހިމެނެނީ ؛\nއޮޕަރޭޝަނަށް ހާއްސަ ޑޮކްޓަރަށް ދެއްކުން\nހޭނައްތާ ޑޮކްޓަރަށް ދެއްކުން\nއޮޕަރޭޝަނަށް ބޭނުންވާ ބޭސް\nއޮޕަރޭޝަނަށްފަހު ބޭނުންކުރާ ލުއި ކާނާ\nޙިތާނީ އޮޕަރޭޝަންގެ އަގު އަދި އެޑްމިޓްކުރުމުގެ އަގު\nހިތާނު ކުރުމަށްފަހު ތިން ދުވަސް ފަހުން ޑޮކްޓަރަށް ދެއްކުން\nމީގެ އިތުރުން، ހިތާނު ކުރާ ކުދިންނަށް މި ދުވަސް ހާއްސަ ކުރުމަށްޓަކައި ކުޑަ ހަދިޔާއަކާއި، ޓްރީ ޓޮޕް ޓީޝާޓް އަދި ދިވެހި ފޭލި ކުދިންނަށް ހަދިޔާކުރުމުގެ އިތުރުން ހިތާނީ ސަގާފީ ގޮތަށް ފަސް ވަނަ ބުރި ތައްޔާރު ކުރާނެ ކަމަށްވެސް އެ ހޮސްޕިޓަލުން މައުލޫމާތު ދިނެވެ.\nއަދި، ހިތާނު ކުރާ ކުއްޖާ ހޮސްޕިޓަލުން ދޫކޮށްލުމަށްފަހު ތިން ދުވަސްފަހުން ޑޮކްޓަރަށް ދައްކަން ޖެހޭ އިރު މި ހިދުމަތް ޕެކޭޖްގެ ތެރެއިން ލިބޭނެ ކަމަށްވެސް އެ ހޮސްޕިޓަލުން ބުންޏެވެ.\n"މި ޕެކޭޖްގެ ދަށުން ހިތާނުކުރެވޭ ކުދިން ޓްރީ ޓޮޕް ހޮސްޕިޓަލުގެ ފަސް ވަނަ ބުރީގައި ހާއްސަކުރެވިފައިވާ ޓްވިން ޝެއަރިން ކޮޓަރިތަކުގައި އެޑްމިޓްކުރެވޭނެ. ރޫމް އަޕްގްރޭޑް ކުރައްވަން ބޭނުންފުޅުވާ ފަރާތްތަކަށް ޕެކޭޖްގެ ބޭރުން ރޫމްތައް ހާއްސަ ޑިސްކައުންޓް އަގުތަކުގައި ލިބޭނެ،" ހޮސްޕިޓަލުގެ އޮފިޝަލަކު މައުލޫމާތު ދިނެވެ.\nހޮސްޕިޓަލުން މައުލޫމާތު ދިން ގޮތުގައި މި ކޭމްޕްގައި ހިތާނުކުރުމަށް އޮޕަރޭޝަނަށް ހާއްސަ ފަސް ޑޮކްޓަރުން ބައިވެރިވާނެ އެވެ.\nއެގޮތުން، ޑރ. މެހްމެތު އޯޑާ އާއި ޑރ. ޝައިލޭޝް އަދިކަރީ އާއި ޑރ. ޑިއޭގޯ ޒާޓާރިއަން އަދި ޑރ. އަބްދުﷲ އުބައިދުގެ އިތުރުން ޑރ. މައުމޫން އާސިމް ބައިވެރިވެ އެވެ. މީގެ އިތުރުން އެކަމަށް ހާއްސަ ނަރުހުންގެ ޓީމެއް މި ކޭމްޕުގައި ހިމެނެ އެވެ.\nޓްރީ ޓޮޕްގައި ހެލްތުކެއާ ޕެކޭޖްތަކެއް ތައާރަފުކޮށްފި\nޓްރީ ޓޮޕާއި ޔުނިސެފް އެމްއޯޔޫއެއްގައި ސޮއިކޮށްފި


MIRA in Tax bayaan hushahalhai faisaa dhekkumuge sungadi ithurukoffi\n08 ޖުލައި 2021 - 16:28:18\nމީރާއިން ޓެކްސްދެއްކުމަށް ފަސްކޮށްފައިވާ ސުންގަޑި އިތުރަށް ފަސްކޮށްފިއެވެ.\nމީރާއިން ބުނީ އޮންލައިންކޮށް ޓެކްސް ބަޔާން ހުށަހަޅައި ޓެކްސް ދައްކާ ހުރިހައި ފަރާތްތަކަށް ލާޒިމުކޮށްފައިވާ ޓެކްސްތައް ފިޔަވައި، އެހެނިހެން ޓެކްސްތަކުގެ ޓެކްސް ބަޔާން ހުށަހަޅައި ފައިސާ ދެއްކުމުގެ އާ ސުންގަޑި މީރާއިން އާންމުކޮށްފައިވާނެކަމަށެވެ.\nމީގެކުރިން މީރާއިން ވަނީ މިއަހަރު މޭ މަހުގެ 27 ވަނަ ދުވަހުން ފެށިގެން މިމަހުގެ 10 ވަނަ ދުވަހާއި ހަމައަށް ސުންގަޑި ފަސްކޮށްފައެވެ. ނަމަވެސް މީރާއިން ވަނީ ޖުލައި މަހުގެ 11 ވަނަ ދުވަހާއި ހަމައަށް ސުންގަޑި ފަސްކޮށް ޓެކުހާއި ޓެކްސް ބަޔާން ބަލައިގަންނާނެކަމަށް މައުލޫމާތުދީފައެވެ.\nކޮވިޑުގެ ހާލަތާއި ގުޅިގެން އަޅާފައިވާ ރައްކާތެރިކަމުގެ ފިޔަވަޅުތަކާއި އެއްގޮތަށް އިޖުތިމާޢީ ގައިދުރުކަން ދެމެހެއްޓުމުގެ މުހިއްމުކަން ފާހަގަކޮށް މީރާއިން ވަނީ އެއޮތޯރިޓީއަށް ހުށަހަޅާ އެންމެހައި ޓެކްސް ބަޔާނާއި ޓެކުހާއި އެހެނިހެން ފައިސާ އޮންލައިންކޮށް ދެއްކުމުގެ އިންތިޒާމު ހަމަޖެހިފައިވާކަމަށް ބުނެފައެވެ. އަދި އޮންލައިންކޮށް ޓެކުހުގެ ހިދުމަތްތައް ހޯދުމަށް އަމަލުކުރުމަށްވެސް އާންމުންގެ ކިބައިންވެސް އިލްތިމާސްކޮށްފައެވެ.\nމީގެއިތުރުން، މީރާއިން ކަނޑައަޅާފައިވާ ވަގުތުތަކުގައި ގުޅައިގެން މައުލޫމާތު ސާފުކުރެވޭނެ ކަމަށްވެސް އެއޮތޯރިޓީއިން ވަނީ ބުނެފައިވެއެވެ.\nއެގޮތުން ރަސްމީ ދުވަސްތަކުގައި މީރާގެ ހޮޓްލައިން އަދި ވައިބަރއަށް މެސެޖު ކޮށްގެން މައުލޫމާތު ސާފުކުރެވޭނެ ކަމަށް މީރާއިން މައުލޫމާތުދެއެވެ.


މޭ 2018 – ޞިއްޙަތު.ކޮމް\nއިންފުލުއެންޒާ އަކީ ތިން މެންބަރެއްގެ މައްޗަށް ބިނާވެގެންވާ އާއިލާއެކެވެ. އެއީ އިންފުލުއެންޒާ ވައިރަސް އޭ ވައިރަސް ބީ އަދި ވައިރަސް ސީ އެވެ. މިދެންނެވި ތިން މެންބަރުން ގިންތިކޮށްފައި ވަނީ އިންފުލުއެންޒާ ވައިރަހުގެ އެތެރޭގައިވާ ޕޮރޮޓީންސްތަކަށް ބިނާކޮށެވެ. ވައިރަހުގެ މަތީ ފަށަލައިގައިވާ ހިމަގުލުޓިނިން ނުވަތަ އެޗް ނަމަކަށް ކިޔާ ގުލައިކޯ ޕްރޮޓީން އަކީ އިންފުލުއެންޒާ ވައިރަސް ބަލިޖެއްސުމަށްޓަކައި ބަނޑަހަޖެހުމަށް ބޭނުންކުރާ ބަހާ އެވެ. އަދި ނިއުރަމިނިޑޭސް ނުވަތަ އެން ނަމަކަށްކިޔާ އެންޒައިމަކީ އިންފުލުއެންޒާ ވައިރަސް ވިހައި ގިނަވެ، […]


Negi3Mas Dhuvahuge Chuttee Vegen Dhiyaee Enmme Fahuge Vadhaaee Salaamah! - Vaguthu\nނެގީ ތިން މަސް ދުވަހުގެ ޗުއްޓީއެކެވެ. އާއިލާއެކު ޔޫއޭއީގައި ވަގުތުކޮޅެއް ހޭދަކޮށްލުމަށެވެ. މަޖާ ކޮށްލުމަށެވެ. އެއީ ވަރަށް ދުވަސްވަންދެން އިންތިޒާރު ކުރަމުންދިޔަ ޗުއްޓީއެކެވެ. އެހެން ނަމަވެސް ނަސީބު ދެރަކަމުން އެ ޗުއްޓީ ވެގެން ދިޔައީ، އުމުރުން 47 އަހަރުގެ އެ ފިރިހެން މީހާ އާއި އޭނާގެ 18 އަހަރުގެ ދަރިފުޅު މުޅި އާއިލާއާ އަބަދުގެ އަބަދަށް ވަދާއީ ސަލާން ކިޔަން ޖެހުނު ދަތުރަށެވެ.\nހާދިސާ ހިނގި ގޮތް!\nއިންޑިއާގެ ކެރެލާއަށް ނިސްބަތްވާ އިސްމާއިލް ތަޒްހީ އޭނާގެ ދެ ދަރިންނާއި ބޭބެގެ ތިން ދަރި ގޮވައިގެން ދިޔައީ ޝަރްޖާހް-އަޖްމަން ކައިރީ އޮންނަ އަލް ހީރާ ބީޗަށެވެ. މިދިޔަ ބުދަ ދުވަހު އޭނާ އޭނާ ދަރިން ގޮވައިގެން މޫދަށް ގޮސް އުޅެނިކޮށް އެ ފަސް ކުދިން ގެނބެން ފެށިއެވެ. އެ މީހުން ގެނބެން ފެށީ ފުން ތަނަކަށް ދެވިގެންނެވެެ.\nއިސްމާއިލް ވަނީ އެ ކުދިން ސަލާމަތް ކުރުމަށް މޫދަށް ފުންމާލާފައެވެ. އޭނާއަށް އެތަނުން ހަތަރު ކުދިން ސަލާމަތް ކުރެވުނެވެ. ނަމަވެސް އޭނާގެ 18 އަހަރުގެ އަންހެން ދަރިފުޅު ނުފެނުނެވެ. އަނެއްކާވެސް އޭނާ އެ ދަރިފުޅު ހޯދަން ފީނައި ގަތެވެ.\nނަމަވެސް އޭނާއާ އޭނާގެ ދަރިފުޅު އަމަލް އިސްމާއިލް ސަލާމަތުން އެއްގަމަށް އާދެވޭ ގޮތެއް ނުވިއެވެ.\n"އެ އާއިލާ ދިޔައީ ބީޗަށް ފަތާލަން ވެގެން. އެ ކުދިން ތިބީ މޫދުގައި ފަތަން، އިސްމާއިލްގެ އަންހެނުންނާއި އާއި އޭނާގެ ބޭބެ އަންހެނުން އާއި ކުޑަ ކުދިން ތިބީ އެއްގަމުގައި". އިސްމާއިލްގެ ބޮޑު ބޭބެ ޚަލީޖް ޓައިމްސްއަށް މައުލުމާތު ދެމުން ބުންޏެވެ.\nއެ ދުވަހުގެ ހަވީރު 4:30 ހާއިރު އެ ހާދިސާ ހިނގިއިރު، އެކަން އާއިލާ މެންބަރުން ވަނީ ފުލުހުންގެ ސަމާލުކަމަށްވެސް ގެނެސްފައެވެ. ފުލުހުންވެސް އެ ސަރަހައްދަށް އައިސް އިސްމާއިލް އާއި އަމަލް ހޯދަން ފެށިއެވެ.\n"30 މިނުޓު ފަހުން ހަމަ އެ މީހުން ގެނބުނު އެ ސަރަހައްދުން އެ މީހުން ވަނީ ހޯދާފައި،".\nފުލުހުން ބުނީ، އެ މީހުންނަށް އިސްމާއިލް މަރުވުމުގެ ކުރިން ސަލާމަތް ކުރެވުނު ކަމަށެވެ. ނަަމެވެސް އިރުކޮޅެއް ފަހުން އޭނާ މަރުވީ ކަމަށް ބުންޏެވެ. އޭގެ ފަހުން އެ މީހުން ފެށީ އަމާލް ހޯދުމުގެ މަސައްކަތެވެ.\nއެކަމާއި މުޅި އާއިލާ އެ ތިބީ ހިތާމާގައެވެ. އިސްމާއީލް އަކީ ދުބާއީގައި ވަޒީފާ އަދާ ކުރަމުން ދިޔަ މީހެކެވެ. ކެރެލާގައި ދިިރިއުޅެމުންދާ އޭނާގެ އާއިލާ އެނބުރި ގެނައީ ޗުއްޓީ ހޭދަކޮށްލުމަށެވެ.\nމީގެ ކުރިން އިސްމާއިލްގެ އާއިލާ ދިރިއުޅެމުން ދިޔައީ ޔޫއޭއީގައެވެ. ނަަމަވެސް މީގެ އެއް އަހަރާއި ބައިގެ ކުރިން އޭނާ ވަނީ ދަރިން ކެރެލާއަށް ފޮނުވާލާފައެވެ.\nއިސްމާއީލްގެ ތިބެނީ ތިން އަންހެން ކުދިންނެވެ. އޭގެ ތެރެއިން މަރުވީ އެންމެ ބޮޑު ދަރިފުޅެވެ.\nމިއޮތީ ފިރިހެނުންނަށް ހާއްސަ ޗެލެންޖެއް، ތުނބުޅިއަށް ބަދަލުތަކެއް!\nމި މީހާއަކީ 67 އަހަރުވަންދެން ފެންނުވަރާ އުޅުނު މީހެއް\nފުވައްމުލަކު ދަނޑިމަގި ކިޅި ސަރަހައްދުގައި ރޯވި އަލިފާންގަނޑު ނިއްވާލެވުނީ ފަސް ގަޑިއިރު ފަހުން


Italy in jaaga eh haggu: Balotelli | Mihaaru\nއިޓަލީން ޖާގައެއް ހައްގު: ބަލޮޓެލީ\n31 މާޗް 2018 - 10:123comments\nނީސް، ފްރާންސް (މާޗް 31) – އާޖެންޓީނާ އާއި އިންގްލެންޑާ ދެކޮޅަށް އިޓަލީ ކުޅުނު މެޗުގެ ސްކޮޑުން އޭނާ އަށް ޖާގައެއް ހައްގުވި ކަމަށް މާރިއޯ ބަލޮޓެލީ ބުނެފި އެވެ.\nއިޓަލީން 2012 ވަނަ އަހަރުގެ ޔޫރޯގެ ފައިނަލަށް ދަތުރުކުރި އިރު މޮޅު ކުޅުމެއް ދެއްކި ބަލޮޓެލީ އަށް 2014 ވަނަ އަހަރުގެ ވޯލްޑް ކަޕަށް ފަހު އިޓަލީން ޖާގައެއް ނުދެ އެވެ. މި ސީޒަނުގައި ފްރާންސްގެ ނީސް އަށް 30 މެޗުން 22 ގޯލް ޖަހައިދީފައިވާތީ އަލުން އޭނާ އަށް ޖާގަ ދޭނެ ކަމަށް ބެލެވުނަސް އެ ފުރުސަތެއް ނުލިބުނެވެ.\n"އަހަރެން ހުރީ އެ ފުރުސަތަށް އުއްމީދުކޮށްގެން. އަހަރެން ދެކޭ ގޮތުގައި އަހަންނަށް ޖާގައެއް ހައްގުވި،" ބަލޮޓެލީ ބުންޏެވެ.\nމި އަހަރުގެ ވޯލްޑް ކަޕުން ފުރުސަތު ގެއްލިފައިވާ އިޓަލީގެ ވަގުތީ ކޯޗު ލުއިޖީ ޑި ބިއާޖިއޯ ވަނީ ބަލޮޓެލީގެ ކުޅުން ބަލަމުން އަންނާނެ ކަމަށް ބުނެފަ އެވެ. އެކަމަކު އޭނާ އަށް ޖާގަ ދިނުން ދެން ބިނާވާނީ އަލަށް އަންނަ ކޯޗެއްގެ މައްޗަށް ކަމަށް ލަފާކުރެވެ އެވެ. ދެން ގެންނަން މަސައްކަތްކުރާ ކޯޗުންގެ ތެރޭގައި ރޮބާޓޯ މަންޗިނީ ހިމެނެ އެވެ. މަންޗިނީ އަކީ ބަލޮޓެލީއާ ވަރަށް ގާތް އަދި އަދި ކުރިން އޭނާ އަށް މެންޗެސްޓާ ސިޓީގައި އިރުޝާދު ދީފައިވާ ކޯޗެކެވެ.\nއިންޓަ މިލާނާއި މެންޗެސްޓާ ސިޓީ އާއި އޭސީ މިލާން އަދި ލިވަޕޫލަށް ކުޅެފައިވާ ފޯވާޑް ނީސް އަށް ބަދަލުވެ ފެންނަނީ ތަފާތު މީހެއްގެ ގޮތުގަ އެވެ. އެއް ބަޔަކު ދެކޭ ގޮތުގައި އޭނާގެ ކުޅުން ރަނގަޅުވުމުގެ ސަބަބަކީ ކުރިއާ ބަލާއިރު އަހުލާގު ރަނގަޅުވުމެވެ.\n"އަހަރެން މިހާރު ކުރިއަށް ވުރެ ހަރުދަނާވެއްޖެ. އެކަމުގެ ޝުކުރު ހައްގުވަނީ އަހަރެންގެ ކުދިންނަށް،" އުމުރުން 27 އަހަރުގެ ބަލޮޓެލީ ބުންޏެވެ.\nނީސްއާ އެކު ބަލޮޓެލީ ހަދާފައިވާ ކޮންޓްރެކްޓް މި ސީޒަނަށް ފަހު ހަމަވާއިރު އޭނާ އަންނަ ސީޒަނުގައި ޔޫރަޕުގެ ބޮޑު ޓީމަކުން ފެނިދާނެ ކަމަށް ބެލެވެ އެވެ. އެގޮތުން މިލާން، ރޯމާ އަދި އިންޓަ އިން އޭނާ ޝައުގުވެރިވާ ކަމަށް ވާހަކަތައް ދެކެވެ އެވެ.


120 meehun Rangalhuve adhadhu 600 in mahchah\n120 މީހުން ރަނގަޅުވެ އަދަދު 600 އިން މައްޗަށް\nޑިސްއިންފެކްޓް ކުރުމުގެ މަސައްކަތުގައި ހަރަކާތްތެރިވާ ބައެއް: ކޮވިޑް ޖެހުނު މީހުންގެ ތެރެއިން 608 މީހަކު ވަނީ ރަނގަޅުވެފައި -- އަހުމަދު އަޝްހާދު އަބްދުﷲ (ޖެރީ)\nރާއްޖޭގައި ކޮވިޑް-19 ޖެހުނު މީހުންގެ ތެރެއިން އިތުރު 120 މީހަކު ރަނގަޅު ވެއްޖެ އެވެ.\nއެންއީއޯސީން މިރޭ ބޭއްވި ނޫސްވެރިންގެ ބައްދަލްވުމުގައި ޑރ. އިބްރާހިމް އަފްޒަލް ވިދާޅުވީ ކޮވިޑް ޖެހުނު މީހުންގެ ތެރެއިން 120 މީހަކު މިއަދު ރަނގަޅުވެފައިވާ ކަމަށެވެ. އެއާއެކު ރާއްޖެއިން މިބަލިން ރަނގަޅުވީ މީހުންގެ އަދަދު ވަނީ 608 އަށް އަރާފައެވެ.\nއިއްޔެ ވެސް 35 މީހުން ވަނީ ރަނގަޅުވެފަ އެވެ. އޭގެ ކުރީ ދުވަހު ވަނީ 52 މީހުން ރަނގަޅުވެފަ އެވެ.\nއަފްޒަލް ވިދާޅުވީ ރާއްޖެއިން ކޮވިޑް ޖެހުނު މީހުންގެ ތެރެއިން 33.03 ޕަސެންޓް މީހުން ރަނގަޅުވެފައިވާ ކަމަށެވެ.\nކޮވިޑްގެ ބަލި މީހަކު ރާއްޖެއިން ފެނުނުތާ މިއަދަށް 87 ދުވަސްވެފައިވާއިރު ރާއްޖެއިން ބަލި ޖެހުނު މީހުންގެ އަދަދު ވަނީ 1800 އިން މައްޗަށް އަރާފައެވެ. މި ދިޔަ ހަފްތާގައި ގިނަ ބަޔަކު ވަނީ ބައްޔަށް ޕޮޒިޓިވްވެފައެވެ. ނަމަވެސް މިއަދު ކޮވިޑަށް ޕޮޒިޓިވްވީ 12 މީހުންނެވެ.\nކޮވިޑް ޖެހުނު މީހުންގެ ތެރެއިން 608 މީހަކު ރަނގަޅުވެފައިވާއިރު މިހާތަނަށް ހަތް މީހަކު ވަނީ މި ބަލީގައި މަރުވެފައެވެ. އެއީ ހަތަރު ދިވެހިންނާއި ތިން ބިދޭސީންނެވެ. ކޮވިޑް-19 ޖެހިގެން މިއަދު ހެނދުނު 6:20 ގައި މަރުވީ ހުޅުމާލޭ އައިސޮލޭޝަން ފެސިލިޓީގައި ހުރި 89 އަހަރުގެ ދިވެހި އަންހެނެކެވެ. މަރުވެފައި ވަނީ ހދ. ވައިކަރަދޫ ކަށިމާގޭ ރުގިއްޔާ އަލީ އެވެ\nއެޗްޕީއޭ މިނިސްޓްރީ އޮފް ހެލްތު އާއްމު ސިއްހަތުގެ ކުއްލި ނުރައްކަލުގެ ހާލަތު + ޑރ. އިބްރާހިމް އަފްޒަލް ކޮވިޑް-19


Nepal, bangladesh gai thi dharivarun raajje gennanee\nނޭޕާލް، ބަންގްލަދޭޝްގައި ތިބި ދަރިވަރުން ރާއްޖެ ގެންނަނީ\nބަންގްލަދޭޝް ސަރުކާރުން ރާއްޖެއަށް ކަނޑައެޅުއްވާފައި ހުންނަ ސަފީރު، ހިޒް އެކްސެލެންސީ ރިއަރ އެޑްމިރަލް އަޚްތަރު ޙަބީބު އަދި ފޮރިން މިނިސްޓަރު މަޝްވަރާ ކުރައްވަނީ -- އަބްދުﷲ ޝަފީއު (އަބޯ) | އަވަސް\nނޭޕާލް އަދި ބަންގްލަދޭޝްގައި ކިޔަވަން ތިބި ދިވެހި ދަރިވަރުންގެ ތެރެއިން ރާއްޖެއަށް އައުމަށް ސަރުކާރުގެ އެހީތެރިކަމަށް އެދިފައިވާ ދަރިވަރުން މިމަހުގެ 20 ވަނަ ދުވަހު ރާއްޖެއަށް ގެނައުމަށް މަސައްކަތް ކުރަމުންދާ ކަމަށް ފޮރިން މިނިސްޓްރީން ބުނެފި އެވެ.\nމީގެ ތެރޭގައި ހިމެނެނީ ނޭޕާލުން އަންނަ 18 ދިވެހިންނާއި، ބަންގްލަދޭޝްއިން އަންނަ 51 ދިވެހިންނެވެ.\nމި ކުދިން ރާއްޖެއަށް ގެންނަނީ ދިވެހި ސަރުކާރާ ބަންގްލަދޭޝްގެ ސަރުކާރާއެކު ކުރެވުނު މަޝްވަރާތަކަށްފަހު، އެ ގައުމުގެ އަސްކަރީ މަތިންދާބޯޓެއްގައެވެ. މި މަތިންދާބޯޓުން ރާއްޖެއަށް ގެނައުމަށްޓަކައި، ނޭޕާލުގައި ތިބި 18 ދިވެހިން އާދިއްތަ ދުވަހު ނޭޕާލުން ބަންގްލަދޭޝްގެ ވެރިރަށް ޑާކާއަށް ދަތުރުކުރާނެއެވެ. އަދި މި ފްލައިޓުން ރާއްޖެއަށް އަންނަ ދިވެހިން ތިބީ ބަންގްލަދޭޝްގެ އެކި ހިސާބުތަކުގައިކަމުން، އެމީހުން ވެރިރަށް ޑާކާއަށް ގެންދިޔުމުގެ މަސައްކަތް އިއްޔެއިން ފެށިގެން ބަންގްލަދޭޝްގެ އަސްކަރިއްޔާއިން ކުރަމުންދާ ކަމަށްވެސް ފޮރިން މިނިސްޓަރު ވިދާޅުވިއެވެ.\nމިކަމަށް މަގުފަހިކުރުމަށްޓަކައި ބަންގްލަދޭޝްގެ ސަރުކާރާ ދިވެހި ސަރުކާރާ ދެމެދު ގިނަ މަޝްވަރާތަކެއް ވަނީ ކުރެވިފައެވެ. އަދި ފޮރިން މިނިސްޓަރު އަބްދުﷲ ޝާހިދު، ބަންގްލަދޭޝްގެ ފޮރިން މިނިސްޓަރަށް ދެ ފަހަރެއްގެ މަތިން ގުޅުއްވައި، މަޝްވަރާ ކުރައްވާފައިވެއެވެ.\nބަންގްލަދޭޝްއިން އަންނަ ފްލައިޓްގައި ރާއްޖެއިން ކޮވިޑް-19 އާ ދެކޮޅަށް ކުރާ މަސައްކަތުގައި އެހީތެރިވުމަށް އެ ގައުމުގެ މެޑިކަލް ޓީމެއްވެސް ރާއްޖެއަށް އަންނާނެއެވެ. މި ޓީމަކީ 10 މެމްބަރުންގެ މައްޗަށް އެކުލެވޭ ޓީމެކެވެ. މީގެ އިތުރުން ބަންގްލަދޭޝްއިން ރާއްޖެއަށް 100 ޓަނުގެ އެހީގެ ތަކެތި ހިފައިގެން އަންނަ އެގައުމުގެ އަސްކަރީ މަނަވަރު މިފެށޭ ހަފްތާގެ ތެރޭގައި މާލެއަށް ބަނދަރު ކުރާނެއެވެ.\nބަންގްލަދޭޝް ނޭޕާލް ކޮވިޑް-19\nބަންގަލްދޭޝްގެ އެހީގައި 71 ދިވެހިން ގެނެސްފި\nވެކްސިން ކެންޕެއިނަށް އެހީތެރިވާން ބަންގްލަދޭޝްގެ ޓީމެއް\nކޮވިޑުގެ ނެގެޓިވް ނަތީޖާ ނެތިގެން މޯލްޑިވިއަން ޖޫރިމަނާކޮށްފި


މުޙައްމަދު ޢަލީގެ އާދޭސް- އަޅުގަނޑުގެ ފުއްޕާމޭގެ ކެންސަރަށް ފަރުވާކުރަން ވެވެން އޮތް މިންވަރަކުން އެހީތެރިވެދެއްވާ!\nއަޅުގަނޑުގެ ބޭބެ (މުޙައްމަދު ޢަލީ، ކީރަންމާގެ، ފ. ބިލެތްދޫ)ގެ ފުއްޕާމެއަށް ކެންސަރު ޖެހިގެން މިހާރު ވަނީ އައި،ޖީ،އެމް،އެޗް، ގައި އެޑްމިޓް ކުރެވިފައެވެ. ދުވަހެއް ދުވަހަކަށް ޙާލުދަނީ ދަށްވަމުންނެވެ. ޑޮކްޓަރުން މިހާރުވަނީ އިތުރުފަރުވާއަށް އިންޑިއާއަށް ގެންދަން ބުނެފައެވެ.\nމާލެ ގެނެވުނުއިރުވެސް ފުއްޕާމޭގައި ގިނަޢަދަދަކަށް ފެންހެދިފައި ހުރުމުން ފުރަމެޔަށް ނުރައްކާވެދާނެކަމަށް ޑޮކްޓަރުން ވަނީ ލަފާދީފައެވެ.\nބޭބެގެ ޢުމުރަކި 64 އަހަރެވެ. އަތުން ފައިން މަސައްކަތެއް ނުކުރެވި ބަލިޙާލުގައި އުޅޭތާ މިހާރު 15 އަހަރުވެއްޖެއެވެ. އެހެން ހުއްޓާ ކެންސަރު ކަންތަކާއި ހަނގުރާމަ ކުރަންޖެހުމުން މިހާރުވަނީ ވަރަށް ބޮޑަށް އަތްމަތި ދަތިވެފައެވެ.\nއެހެންކަމުން ތިއަބޭފުޅުންގެ ދީލަތި އެހީތެރިކަމަށް އެދެންޖެހުނީ އާސަންދަ ލިބުނުކަމުގައިވީނަމަވެސް އިތުރަށް އަމިއްލައަށް ކުރަންޖެހޭ ޚަރަދުތައް ބޮޑުކަމުންނެވެ. "އެހެންކަމުން ތިފަރާތުން މިކަމުގައި އެހީތެރިވެ ދެއްވާ އެހީ އެއް ލިބޭތޯ މަސައްކަތް ކޮށްދެއްވުން ވަރަށް، ވަރަށް އާދޭހާއި އެކު އެދި ދަންނަވަން."\nދެ ކިޑްނީ ފޭލްވެގެން ކިޑްނީ ބަދަލުކުރަން މަސައްކަތްކުރަމުންގެންދާ ޙަލީމާ ޙުސައިން އެދެނީ ވެދެއްވެން އޮތް ދީލަތި އެހީތެރިކަމަކަށް!\n3 އަހަރުގެ ލުޔޫންގެ އެންމެ ނާޒުކު3ގުނަވަން ނުރައްކަލުގަ- އެހީތެރިކަމުގެ އަތެއް ދިއްކޮށްލަދެއްވުން ކީއްތޯ؟\nއެކައުންޓް ނަމްބަރު އިޞްލާޙްކޮށްފަ- ކިޑްނީ ބަލީގަ 8 އަހަރު ހޭދަކުރަންޖެހިފައިވާ ޙަލީމާ ޙުސައިންގެ ކިޑްނީ ބަދަލުކޮށް ފުރާނަ ސަލާމަތްކުރެވޭތޯ އެހީތެރިވެދެއްވާ!\nކިޑްނީ ބަލީގަ 8 އަހަރު ހޭދަކުރަންޖެހިފައިވާ ޙަލީމާ ޙުސައިންގެ ކިޑްނީ ބަދަލުކޮށް ފުރާނަ ސަލާމަތްކުރެވޭތޯ އެހީތެރިވެދެއްވާ!\nދިވެހި ލޭހުރި ދިވެހިން މިއަދުވެސް ތިބީ ހަމަ މި ޢަޒުމްގައެވެ! ތަފާތަކީ އެމްޑީއެންގެ ބަދަލުގަ މަޖިލީހާ ކުރިމަތިލާން މިއަދު ޖެހޭކަން!


Aa Aharaaeku Priyankage Isthashigandah Badhaluthakeh - Vaguthu\nއާ އަހަރާއެކު ބަތަލާ ޕްރިޔަންކާ ޗޯޕްރާއަށްވެސް ބަދަލުތަކެއް އައިސްފިއެވެ. ހާއްސަކޮށް އޭނާގެ އިސްތަށިގަނޑަށް ގެެނެސްފައި ހުރި ބަދަލުތައް ފާހަަގަކުރެެެވެ.\nމީސް މީޑިއާ މެދުވެރިކޮށް 10އިޔާސް ޗެލެންޖުގައި ބައިވެރިވެ އޭނާ ހިއްސާކުރި ފޮޓޯގައި އިސްތަށިގަނޑަށް ބަދަލުތަކެއް ގެނެސްފައިވާކަން ފާހަގަކުރެވޭއިރު، އެ ގެނައި ބަދަލު ވަރަށް ރީއްޗެވެ. އޭނާ އެ ޗެލެންޖްގައި ބައިވެރިވި ނަމަވެސް ކުރީގެ ފޮޓޯއެއް ހިއްސާކޮށްފައެއް ނުވެއެވެެ.\nމިހާރު ޕްރިޔަންކާގެ އިސްތަށިގަނޑަށް ގެނެސްފައި ހުރި ބަދަލުތަކަށް ބަލާއިރު، އޭނާގެ އިސްތަށިގަނޑު އެ ވަނީ ރަން ކުލައިން ހައިލައިޓްކޮށްފައެވެ. އަދި އޭގައި އޭނާ މިދިޔަ 10 އަހަރުގެ ތެރޭގައި އޭނާގެ ދިރިއުޅުމަށް ބަދަލުތަކެއް އައިސްފައިވާކަަމަށް ޕްރިޔަންކާ ބުންޏެވެ.\nއަދި ޕްރިޔަންކާ ވަނީ އޭނާގެ އެންމެ ޕްރޮޖެކްޓާއި ގުޅޭގޮތުންވެސް ކޮންމެވެސް ވަރަަކަށް ވާހަކަދައްކާފައެވެ. އެ ޕްރޮޖެކްޓަކީ ޔޫޓިއުބް އޮރިޖަނަލް ޝޯވއެއް ކަމާއި، އޭގެ ނަމަކީ "އިފް އައި ކުޑް ޓެލްޔޫ ވަންތިންގ" އެވެ.\nމިދިޔަ އަހަރުގެ ތެރޭގައި ޕްރިޔަންކާގެ ދިރިއުޅުމަށް ބޮޑެތި ބަދަލުތަކެއް އައިސްފައި ވެއެވެ. ދުނިޔޭގެ އެންމެ ބާރުގަދަ 100 އަންހެނުންގެ ތެރޭގައި ހިމެނުމާއި، ނިކް އާއި އެންޖޭވެ ކައިވެންޏާއި ހަމައަށް ދިއުންވެސް އޭގެ ތެރޭގައި ހިމެނެއެވެ.\nޕްރިޔަންކާ އަކީ ކައިރި ކައިރީގައި އާއްމުކޮށް އިސްތަށިގަނޑަށް ބަދަލުތައް ގެންނަ ތަރިއެއްކަން ފާހަގަަކޮށްލަން ޖެހެއެވެ.\nޖެނުއަރީ 20, 2019 20:25\nޖެނުއަރީ 21, 2019 10:59\nމަވެސް ތިހެން ހަދާލާނަށް. ޚަބަރުގަ ޖަހާލަދެއްޗޭ.


ސައުތު އޭޝިއަން ގޭމްސް: ރާއްޖެއާއި ބަންގްލަދޭޝް ބައްދަލުކުރި މެޗު އެއްވަރު ސައުތު އޭޝިއަން ގޭމްސް: ރާއްޖެއާއި ބަންގްލަދޭޝް ބައްދަލުކުރި މެޗު އެއްވަރު\nސައުތު އޭޝިއަން ގޭމްސް: ރާއްޖެއާއި ބަންގްލަދޭޝް ބައްދަލުކުރި މެޗު އެއްވަރު\nސައުތް އޭޝިއަން ގޭމްސް: ދިވެހިރާއްޖެއާއި ބަންގްލަދޭޝް ބައްދަލުކުރި މެޗުގައި އިބްރާހިމް މަހުދީ ހުސައިން (ފޭދޫ އިއްބެ) ބޯޅައާއެކު ކުރިޔަށްދަނީ | ފޮޓޯ:އެމްއޯސީ / ޙުސައިން ވަހީދު\nނޭޕާލުގައި މިހާރު ކުރިޔަށްދާ 13ވަނަ ސައުތު އޭޝިއަން ގޭމްސްގައި ދިވެހިރާއްޖޭގެ ޤައުމީ ފުޓްބޯޅަ ޓީމު ކުޅުނު ދެވަނަ މެޗުގައި ބަންގްލަދޭޝްއާ ބައްދަލުކުރި މެޗު އެއްވަރުވެއްޖެއެވެ. މި މެޗު ނިމުނީ 1-1ގެ ނަތީޖާއަކުންނެވެ.\nމި މެޗުގައި ބަންގްލަދޭޝް ޖެހި ލަނޑަކީ ރާއްޖޭގެ ކެޕްޓަން އަކްރަމް ޢަބްދުޣަނީ އަތުން ބައިކޮޅަށް ވަތް ލަނޑެކެވެ. މި ލަނޑަށް ފަހު ރާއްޖެއިން ވަނީ ގިނަ ވަގުތު ބޯޅަ ކޮންޓްރޯލްކޮށްގެން ލަނޑެއް ޖެހޭތޯ ވަރަށް މަސައްކަތްކޮށްފައެވެ. ފުރަތަމަ ހާފުގައި ރާއްޖެއަށް ނަތީޖާ ހަމަހަމަ ކުރުމަށް އެންމެ ހުސް ފުރުޞަތެއް ލިބުނީ ނާއިޒް ހަސަނަށެވެ. ނާއިޒް އޭރިޔާ ތެރެއަށްވަދެ ފޮނުވާލި ބާރު ބޯޅަ އަމާޒުވީ ގޯލު ބޭރުގެ އަރިމަތީ ދާގަނޑަށެވެ.\nމެޗުގެ ދެވަނަ ހާފަށް ރާއްޖެއިން ނުކުތީ މުހައްމަދު ޖައިލަމްގެ ބަދަލުގައި ހަސަން ރާއިފް އަހުމަދު (ހަންނަ) ކުޅެން އަރުވައިގެންނެވެ. ދެވަނަ ހާފުގައި އެންމެ ފުރަތަމަ ރާއްޖެއަށް ލަނޑެއް ޖަހާނެ ފުރުޞަތު ލިބުނީ އިބްރާހިމް މަހުދީ ހުސައިނަށެވެ. ހަންނަ އޭރިޔާ ތެރޭގައި ހުރެ އިއްބެއަށް ޖައްސާލުމުން އޭނާ ފޮނުވާލި ބާރު ޙަމަލާ ދިޔައީ ގޯލުގެ ހުރަސް ދަނޑި މަތިން ބޭރަށެވެ. މެޗުގެ 59ވަނަ މިނެޓުގައި ނާއިޒް ހަސަން ގޯލާއި އަމާޒުކޮށް ފޮނުވާލި ބޯޅަ ބަންގްލަދޭޝްގެ ކީޕަރ އަތުގައި ޖެހި އޭރިޔާ ތެރެއަށް ބޯޅަ ވެއްޓުމުން މަހުދީ ކުރިޔަށް ފޮނުވާލި ނަމަވެސް ބޯޅަ އަމާޒުވީ ގޯލުގެ އަރިމަތީ ދަނޑިއަށެއެވެ.\nމި މެޗުގައި ރާއްޖެއިން ނަތީޖާ ހަމަހަމަކުރީ މެޗުގެ 70ވަނަ މިނެޓުގައެވެ. މި ލަނޑު އިބްރާހިމް މަހުދީ ހުސައިން ރާއްޖެއަށް ކާމިޔާބުކޮށްދިނީ ނާއިޒު ހަސަންގެ އެހީތެރިކަމާއެކުއެވެ. އަދި މި ލަނޑު ޖެހި ފަހުން ގާތްގާތުގައި ރާއްޖެއަށް ވަނީ ލީޑު ނަގަން ފުރުޞަތުވެސް ލިބިފައެވެ. އަދި އޭގެ ފަހުން ބަންގްލަދޭޝަށް ޕެނަލްޓީ އޭރިޔާ ބޭރުންވަނީ ހިލޭ ޖެހުމެއް ލިބިފައެވެ. ގޯލުގެ އަރިމަތީކަނަށް އަމާޒުކޮށް ފޮނުވާލި ބާރު ބޯޅަ ރާއްޖޭގެ ކީޕަރ ހުސައިން ޝަރީފް ވަނީ ހުޝިޔާރު ކަމާއެކު ދިފާޢުކޮށްފައެވެ.\nމި މެޗުގެ ކުރިން ރާއްޖެ ކުޅުނު މެޗުގައި ސްރީ ލަންކާއާ ކުޅެ 0-0ން ވަނީ އެއްވަރުވެފައެވެ. މުބާރާތުގައި ރާއްޖެ ކުޅޭ ތިންވަނަ މެޗުގައި އަންނަ ބުރާސްފަތި ދުވަހު ނުކުންނާނީ ބޫޓާންއާ ދެކޮޅަށެވެ.


ޤުދުރަތީ ގޮތުން އިންސާނާއަކީ އެއްވެސް ކަމެއް ދަންނަ މީހެއް ނޫނެވެ. އޭނާ އުފަންވާއިރު، ހުންނަނީ "ފިޠުރަތުގެ ސާފު" ކަމުގައެވެ. އޭނާއެކޭ، އައު ސްމާރޓް ފޯނެކޭ އެއްވަރެވެ. އެފޯނު\n'ސްމާރޓު' ވާ މިންވަރު ކަނޑައަޅަނީ އެއަށް އަޅާ އެޕުތަކުންނެވެ. ފޯނު، ފޯނެއްގެ ގޮތުގައި ސްމާރޓީއެއް ނޫނެވެ. ސްމާރޓް ވުމުގެ ޤާބިލުކަން އޮތީއެވެ. އިންސާނުންވެސް ހަމަ އެފަދައެވެ.\nއިންސާނުންނަކީ އުފެދުމުގައި އެއްކަމެއްވެސް އެނގޭ ބައެއް ނޫނެވެ. ހުރިހާ ކަމަކީވެސް ދަސްކުރަންޖެހޭ ކަންކަމެވެ. ހިނގާބިނގާވެ އުޅުމާއި، ވާހަކަ ދެއްކުމާއި، މީހުންނާ މުޢާމަލާތު ކުރުމާއި، ކިޔަމަންތެރިވުމާއި، މިހުރިހާ ކަމެކެވެ. މިކަންކަން ފަށަނީ ޕްރީސްކޫލް މަރްޙަލާގައެވެ. ފުރަތަމަ ހަފްތާގައި އޮންނަނީ މައިންބަފައިންނާ ވަކިން ކުލާސް ރޫމެއްގައި ގަޑިއެއްހައިއިރު އުޅެން ދަސްކޮށްދިނުމެވެ. އެހަފްތާގައި ހުރިހާ ކުދިންހެން ރޮއެވެ. ދެވަނަ ހަފްތާގައި އެކަމަށް ކުދިން ފަރިތަވެއެވެ. ދެން އޮންނާނީ ދަބަސް ބަހައްޓަން ދަސްކޮށްދިނުމެވެ. އޭގެ ފަހުން ބޫޓު ވަކި ތަނެއްގައި ބެހެއްޓުމެވެ. މިހާރު އަޅުގަނޑުމެން ވިސްނުމަކާ ނުލައި މިކުރާ ގާތްގަނޑަކަށް ހުރިހާ ކަމަކީވެސް، ޕްރީ ސްކޫލް ޓީޗަރުންނާއި މައިންބަފައިން ދަސްކޮށްދީފައިވާ ކަންކަމެވެ.\nކުޅިވަރަކީ އިންސާނުން ކަންކަން ދަސްކުރާ އެންމެ މުހިންމު 'ޔުނިވަރސިޓީ' އެވެ. ކުޅިވަރުގެ ތެރެއިން ކަންކަން ދަސްކޮށްދިނުމަށް، އެކަމާބެހޭ ފަންނީ މީހުން ބޮޑެތި ދިރާސާތައް ކޮށްފައި އެބަހުއްޓެވެ. މިދިރާސާތަކުގެ އަލީގައި، ކުދިން ކުޅިވަރަށް ނެރޭނެ ގޮތްތައް ތަރުތީބުކޮށްފައިވެއެވެ. މިތަރުތީބުތަކާ އެއްގޮތަށް ޢުމުރު ނުދިޔަސް، ކުޅިވަރު ކުޅެން ދަސްވާނީ، މިމަރްޙަލާތަކުގައި ދަސްވާންޖެހޭކަމަށް އޮތް ކަންކަން ދަސްވެގެންނެވެ.\nޢުމުރު: 3-5 --- މަރްޙަލާ: ޙަރަކާތްތެރިވުން --- ޙަރަކާތް: މަޖާކުރުމާއި ސަކަރާތް ޖެހުމުގެ ތެރެއިން އަސާސީ ހުނަރު ދަސްކޮށްދިނުން\nޢުމުރު: 5-8 --- މަރްޙަލާ: އަސާސީ ހުނަރު --- ޙަރަކާތް: އަސާސީ ހުނަރު އިތުރަށް ތަރައްޤީކޮށް ފައްކާކުރުން\nޢުމުރު: 9-11 --- މަރްޙަލާ: ޓްރެއިންވާން ދަސްކުރުން\t--- ޙަރަކާތް: ޓްރެއިންގަށް ބޭނުންވާނެ ކަންކަން ދަސްކުރަން.\nކޯޗުކޮށްދެވޭނެ އެތުލީޓަކަށްވާން ދަސްކޮށްދިނުން\nޢުމުރު: 12-15 --- މަރްޙަލާ: ޓްރެއިންވާން ޓްރެއިން ކުރުން\t--- ޙަރަކާތް: ޓްރެއިންވުމަކީ އަމާޒެއް ކަމަށް ބަލައިގެން ޓްރެއިންވުން.\nތަމްރީނުގައި ތަރުތީބުތައް އިތުރުވުން\nޢުމުރު: 15-18 --- މަރްޙަލާ: ވާދަވެރި ޓްރެއިނިންގް ކުރުން\t--- ޙަރަކާތް: ވާދަވެރިވާން ބޭނުންވާ ތަމްރީނުތައް\nޢުމުރު: 18-~39 --- މަރްޙަލާ: ވާދަވެރި މުބާރާތްތަކުގައި ބައިވެރިވުން\t--- ޙަރަކާތް: ވާދަވެރި މުބާރާތްތަކުގައި ވާދަކުރުން\nޢުމުރު: 40+\t--- މަރްޙަލާ: ޙަރަކާތްތެރިކަމާއެކު ކުޅިވަރުގައި ދެމިހުރުން\t--- ޙަރަކާތް: ދުޅަހެޔޮ ޞިއްޙަތެއްގައި ހުރުމަށް ކަސްރަތު ކުރުން\nމިއިން އެއްވެސް މަރްޙަލާއެއް ފުރިހަމަ ނުކޮށް އަނެއް މަރްޙަލާއަށް ބަދަލުވެއްޖެނަމަ، ނިޒާމު ޚަލަލުވާނެއެވެ. ކޮންމެ މަރްޙަލާއެއްގައި ހުރި ކަންކަމަކީވެސް، އެމަރްޙަލާ ފަހަނައަޅައި ކާމިޔާބުކަމާއެކު ދިއުމަށްޓަކައި ދަސްކުރަންޖެހޭ ހުނަރުތަކެކެވެ. މިސާލަކަށް، 11-9 ޢުމުރު ފުރާގައި ކޯޗުކޮށްދެވޭނެ އެތުލީޓަކަށް ވާން ދަސް ނުވެއްޖެނަމަ، ފަހުގެ މަރްޙަލާއެއްގައި ކިތަންމެ މޮޅު ކޯޗަކާއެކު ތަމްރީނު ހެދިޔަސް، ކާމިޔާބު އެތުލީޓަކަށްވާން ދަތިވާނެއެވެ. ކޯޗުކޮށްދެވޭނެ މީހަކަށް ވުމަކީވެސް، އޭގެ ޒާތުގައި ދަސްކުރަންޖެހޭ ހުނަރެކެވެ. 18-15 އަހަރުގެ މަރްޙަލާގައި ވާދަވެރިކޮށް ޓްރެއިންވާން ދަސްނުވެއްޖެނަމަ، އޭގެ ފަހުގެ މަރްޙަލާގައި މުބާރާތަށް ޓްރެއިންވާކަށް ނޭނގޭނެއެވެ.\nކުޅިވަރުން ދަސްކޮށްދެނީ ހަމައެކަނި ކުޅިވަރު ކުޅޭކަށް ނޫނެވެ. ކުޅިވަރަކީ އިންސާނާގެ ޙަޔާތުގެ ހުރިހާ ކަމެއްގެ ދަރުސްތައް ލިއްބައިދޭ ކަމެކެވެ. "ކުޅިވަރުގެ ރޫޙާ އެއްގޮތަށް" ކުޅެގެން ބައެއް މީހުންނަށް އިނާމު ލިބޭ އަޑު އަހަމެވެ. އެ 'ރޫޙަކީ' ކޮބައިތޯއެވެ؟\nކުޅިވަރަކީ އޭގެ ޒާތުގައި މޮޅުވާ ޓީމަކާއި ދެރަވާނެ ޓީމެއް އޮންނާނެ ޙަރަކާތެކެވެ. ކުޅިވަރުގެ ތެރެއިން މޮޅުވާށާއި ދަށްވާން ދަސްވެއެވެ. މޮޅުވާން ދަސްވުމުގެ މާނައަކީ، އިޙްތިރާމާއި އިޙްސާންތެރިކަމާއި، އޯގާތެރިކަމާއެކު މޮޅުވާން ދަސްވުމެވެ. ތިމާއާއި ވާދަވެރި އަނެއް މީހާގެ ހުނަރަށް އިޙްތިރާމް ކުރަމުންނެވެ. މޮޅުވުމުގައި، ކުޅިވަރުގެ 'ރޫޙަކީ' މިއެވެ. މޮޅުވާ ކޮންމެ ފަހަރަކީ، ތިމާގެ އީގޯ އިންތިހާއަށް މަތިވެ، އެހެން މީހުންނަށް އިޙްތިރާމް ކުޑަކުރުމަކީ ކުޅިވަރުގެ ރޫޙާ ޚިލާފު ކަމެކެވެ.\nކުޅިވަރުގައި ބަލިވާ ފަހަރުވެސް އަންނާނެއެވެ. ކުޅިވަރުގެ 'ރޫޙަކީ" ބަލި ވާ ފަހަރު، އިޙްތިރާމާއި، ޤަދަރުވެރިކަމާއެކު ބަލި ޤަބޫލުކުރުމެވެ. ބަލިވާ ކޮންމެ ފަހަރަކު ދަނޑުގައި ރޯކޮށްލައި، ރެފްރީ ފަހާ ދުވެ، މީހުން ގަޔަށް ވަޅި ޖަހައި، ހަމަނުޖެހުން އުފައްދައި، ޝަރީޢަތަށް މައްސަލަ ހުށަހަޅައިގެން، ވަގުތު ނަގާލުމަކީ ކުޅިވަރުގެ ރޫޙާ ޚިލާފު ކަމެކެވެ. މިމިސާލު، ޒުވާނުންނާއި ސިޔާސީ މަޤާމުތަކާއި ދައުލަތާއި އަމިއްލަ ވިޔަފާރިތައް ހިންގާން ތިބި މީހުންގެ ކަންކަމަށް ބެލުމުންވެސް ސާފުވެއެވެ. ރަނގަޅު ފުޓުބޯޅަ ދަނޑެއް އޮވެ، އެރަށެއްގައި ކުޅިވަރުގެ ސަޤާފަތެއް އޮންނަ ރަށްރަށުގައި، ބަލިވުމުން ބަލި ޤަބޫލުކޮށް، ދެން އަންނަ މެޗަކަށް ނުވަތަ މުބާރާތަކަށް އަލުން ތައްޔާރުވެއެވެ. އޭދަފުށީގައި ސިޔާސީ ކަންކަމުގައި ތަޅައި ފޮޅާ އަޑެއް ނުއިވެއެވެ.\nސިޔާސަތު ބައްޓަންކުރުމުގެ މަރްޙަލާގައިވެސް ކުޅިވަރުގެ ދަރުސްތައް މުހިންމު ދައުރެއް އަދާކުރެއެވެ. ކުޅިވަރު ކުޅޭ މީހުންނަށް، އެމީހެއްގެ ބުންވަރާއި ފަންވަރު، ކުޅިވަރުގެ ތެރޭގައި ބަހާލަން ދަސްކޮށްދެއެވެ. 90 މިނިޓުގެ ފުޓުބޯޅަ މެޗަކަށް އަރައި، ފުރަތަމަ ދިހަ މިނިޓު، ހޭބޯ ނާރައި މުޅި ދަނޑުގައި ދެކޮޅަށް ބާރަށް ދުވެ ހަދާނީ ކުޅެން ނުދަންނަ މީހެކެވެ. މެޗުގެ ބާކީ 80 މިނިޓު އަދި އޮތްކަމާއި، މެޗުގައި ކުޅޭނެ ޕްލޭނެއް ކޯޗު ހަމަޖައްސާފައި އޮތްކަމާއި، އެޕްލޭނާ އެއްގޮތަށް ކަންކަން ކުރުމާއި، މިއީ، މަތީގައި އޮތް ތާވަލުގައި އޮތް މަރްޙަލާތަކުގެ ތެރެއިން ދަސްވާ ކަންކަމެވެ.\n10 ކިލޯ މީޓަރުގެ ދުވުމެއް ރޭހެއްގެ ފުރަތަމަ ކިލޯ މީޓަރުގައި، ސްޕްރިންޓުކޮށް، އަތުގައި ހުރި ހުރިހާ ފެނެއް ބޮއެ، ގައިގައި ހުރި ހުރިހާ ބުންވަރެއް ދުއްވާލުމަކީ، މުޅިން އަލަށް ދުވާ މީހުން ހަދާނެ ގޯހެކެވެ. އޭނާ، ރޭހުގެ ފަހު ބައި ދާނީ ހިނގާފައެވެ. ހުންނާނީ ވަރުބަލި ވެފައެވެ. ކުޅިވަރު އެނގޭ މީހާ، ފަށާނީ މަޑުންނެވެ. ރޭހުގެ ދިގުމިނާއި، މިރޭހުގައި ކުރިމަތިވާނެ ގޮންޖެހުންތަކާއި، އެގޮންޖެހުންތަކުން އަރައިގަންނާނެ ގޮތްތައް އޭނާގެ ސިކުނޑީގައި ހުންނާނެއެވެ. ރޭހުގައި ކަންކުރާނެ ގޮތުގެ ސިޔާސަތު އޭނާ ބައްޓަންކުރާނީ އެކަންކަމަށް ވިސްނައިގެންނެވެ. ދުވުމުގައި، ކުޅިވަރުގެ ރޫޙަކީ އެއެވެ.\nރޭހުގެ ފުރަތަމަ މަރްޙަލާގައި، ކިރިޔާ ދާކޮޅެއް ހިއްލާއިރަށް، ސޯޓާއި ޓީޝަރޓު ބަދަލުކޮށް، މަގުމަތީ ހުރި ފިހާރައަކުން އައު އެއްޗެހި ގަނެ، ތިމާގެ އަތުގައި ހުރި ހުރިހާ ފައިސާއަކާއި ވަޞީލަތެއް ހޭދައެއް ނުކުރާނެއެވެ. އޭގެ ބަދަލުގައި އޭނާ ބަލާނީ، ރޭހުގެ މެދެއްހައި ހަމައަށް ފުރަތަމަ ހުރި ބުންވަރުގައި ހަމަޖެހިގެން ދިއުމަށެވެ. އެއަށްފަހު، ރޭހުގެ ނިމޭ ހިސާބު ވަޒަންކޮށް، ބާކީ ހުރި ބުންވަރާއި، އަތުގައި ހުރި ފައިސާއާއި، ވަޞީލަތްތަކާއެކު، މީހާ ހަނާނުވެ، ނަމަވެސް، ބާރަށް ގޮސް ރޭސް ނިންމޭނެ ސިޔާސަތެއް ހޯދުމަށެވެ. މިގޮތަށް ދާދިއުމުގައި، ތިމާއާއި، ތިމާގެ ރޭހުގެ ސަބަބުން އަސަރުކުރާ މީހުންގެ ޖިސްމާނީ، ނަފްސާނީ އަދި އިޤްޠިޞާދީ ދުޅަހެޔޮކަން، އާދަޔާ ޚިލާފަށް ގެއްލޭ ކަމެއް ނުކުރާނެއެވެ. އެއާއެކު، ތިމާއާއި ތިމާގެ ގާތް މީހުން މަރުވެ، ހަފުސްވާ ވަރުގެ ކަމެއްވެސް ނުކުރާނެއެވެ. އެދެމެދުގައި ބެލެންސެއް ގެންގުޅޭނެއެވެ. ކުޅިވަރުގެ ރޫޙަކީ މިއީއެވެ.\nމި ލިޔުން ފުރަތަމަ ޝާއިޢު ކުރެވުނީ، މެއި 26، 2021 ވީ އަންގާރަ ދުވަހުއެވެ.


Maayooskamaai naaummeedhee Dhivehin thakun addaathah furifai | Mihaaru\nމާޔޫސްކަމާއި ނާއުއްމީދީ ދިވެހިންތަކުން އައްޑާތައް ފުރިފައި\n30 ނޮވެމްބަރ 2020 - 11:28\nމ. ސަމްމާމުއާގޭގެ މަތީ ކޮޓަރީގެ ސާފުތާހިރުކަމާއި ތަރުތީބު ވަނީ ގެއްލިފަ އެވެ. ފާރުތަކުގައި އެކި ކަހަލަ ލިއުންތަކެވެ. ކުލަ ވެއްޓި ހަޑިވެފަ އެވެ. ކުޑަދޮރުގެ ދޮރުފަތެއް ނެތެވެ. އެ ހާލުގައި ހުރި ކޮޓަރިއެކޭ އެތަނަށް ކޮންމެ ދުވަހަކު ޒިޔާރަތްކޮށް، މަސްތުވާ މީހުންގެ ދިރިއުޅުމެކޭ އެއްވެސް ތަފާތެއް ނެތެވެ. އެ އެންމެންގެ ހަޔާތުގެ މިސްރާބު ވަނީ ގެއްލިފަ އެވެ. އުއްމީދެއް ނުފެނެ އެވެ. އެމީހުންގެ ދިރިއުޅުން ފުރިފައިވަނީ ހަމައެކަނި މާޔޫސްކަމާއި އެ މާޔޫސްކަން ބޮޑުކޮށްދޭ މަސްތުވުމުގަ އެވެ.\nމާލޭގައި ފާޅުގައި މަސްތުވާތަކެތި ބޭނުންކުރަން ހާއްސަ މިފަދަ އެތައް ތަނެއް މިހާރު އެބަ ހުއްޓެވެ. މިއީ މަސްތުވާތަކެތީގެ ވަބާގައި ޖެހި އެއިން ސަލާމަތްނުވެވި ދިރިއުޅެމުން އަންނަ އެތައް ސަތޭކަ ބަޔަކު އެއްވެ، ކޮންމެ ދުވަހަކު ވެސް މަސްތުވެގަންނަ ހާލިތަކެވެ. މަސްތުވާތަކެތި ބޭނުންކުރާ މީހުންނާއި ފުލުހުންގެ ތެރޭގައި އާންމު ނަމުން ނަމަ އައްޑާތަކެވެ.\nފުލުހުން ކުރިއަށް ގެންދާ "އެންޓި - ސްޓްރީޓް ޑީލިން އޮޕަރެޝަން"ގައި މިދިއަ ބުރާސްދަތި ދުވަހުން ފެށިގެން އިއްޔެގެ ނިޔަލަށް ބައެއް ނޫސްވެރިން ބައިވެރިކޮށް، އައްޑާތަކަށް ޒިޔާރަތްކޮށް، ހާލަތު ބެލުމުގެ ފުރުސަތު ލިބުނެވެ. އެއިން ކޮންމެ ތަނަކުން ވެސް ފެނުނީ ރާއްޖޭގައި މަސްތުވާތަކެތީގެ ވަބާ ފެތުރިފައި އޮތް ނިސްބަތާއި މި ނުރައްކަލުން ސަލާމަތްނުވެއްޖެ ނަމަ، މިހާރު ކުރިމަތިވެފައި އޮތް ކޮވިޑަށް ވުރެ ވެސް އޭގެ ނުރައްކާ ބޮޑުވެ، ދިގުދެމިގެން ހިނގައިދާނެކަމުގެ ނިޝާންތަކެވެ.\nމަސްތުވާތަކެއްޗަށް ދެވިހިފާފައި ތިބީ، ދިރިއުޅުމާ މެދު ކުރިން އުއްމީދެއް ނެތް ބައެއް ނޫނެވެ. އައްޑާތަކުން ދިމާވި ބައެއް މީހުންނަކީ ހުނަރުވެރިންނެވެ. މަތީ ތައުލީމް ހާސިލްކުރުމުގެ އަޒުމުގައި، އޭގެ ބައެއް ކޯސްތައް ފުރިހަމަކުރި މީހުންނެވެ. އެއް ޒުވާނަކު ހުރީ އޮފީސް މެނޭޖްމަންޓް ދާއިރާ އިން ޑިޕްލޮމާ ހަދާފަ އެވެ. ވަކީލުކަން ކިޔަވަމުން އައި ޒުވާން އަންހެން ކުއްޖަކާ ވެސް ދިމާވި އެވެ. އަތްތެރި މަސައްކަތާއި ކުރެހުމުގެ ފަންނުގެ ފިރިހެނަކު ވެސް، ކޮންމެ ދުވަހަކު މަސްތުވާ ލިސްޓްގައި ހިމެނެ އެވެ. ކަނޑު އުޅަނދުފަހަރުގެ ކައްޕިއަކު ވެސް ވަނީ މަގު އޮޅި، ރަށުގައި ހުރި ކުޑަދަރިފުޅާއި އަންހެނުންގެ މަތިން ހަނދާން ނެތިފަ އެވެ.\nތިން ފަހަރަކު އެއް އަންހެނަކާ\nސަމްމާމުއާގެ ބޮޑަށް މަޝްހޫރުވެފައި އޮންނަނީ މަސްތުވާތަކެތި ބޭނުންކުރާ އަންހެނުން އާންމުކޮށް ގޮސް އުޅޭ ތަނެއްގެ ގޮތުގަ އެވެ. އޮޕަރޭޝަންގައި އެތަނަށް ހަތަރު ފަހަރެއްގެ މަތިން ނޫސްވެރިން ދިޔައިރު، ތިން ފަހަރަކު އެއް އަންހެނަކާ ދިމާވި އެވެ.\nޅ. އަތޮޅުގެ ރަށަކަށް އުފަން، މިހާރު އުމުރުން 31 އަހަރުގެ އެ އަންހެންމީހާ މަސްތުވާތަކެތި ބޭނުންކުރަން ފެށީ އުމުރުން އެންމެ 15 އަހަރުގަ އެވެ. ޖަލުގައި އަށް އަހަރު ހޭދަކުރި އެވެ. ކައިވެނީގެ ބޭރުން ލިބުނު ދަރިފުޅަށް 14 އަހަރު ވިއިރު އެ ކުއްޖާ ނުފެންނަތާ ވެސް މިހާރު 10 އަހަރު ވެއްޖެ އެވެ. މަސްތުވާތަކެއްޗަށް ދެވިހިފުމުން ދަރިފުޅު ފެންނަ ހިސާބަށް ދާން ވެސް ބޭނުންނުވަނީ އެވެ.\nމިދިއަ 15 ވަރަކަށް އަހަރު އެއިން ސަލާމަތްނުވެވިގެން، ދިރިއުޅުމުގެ މިސްރާބު ގެއްލި، ހަމަ މަގަށް އެޅޭނެ ދުވަހެއް ނޭނގުނަސް އޭނާ ވެސް ބުނީ "މި ކަމުން ރަނގަޅުވާން ބޭނުން" ކަމަށެވެ. ނަމަވެސް ލިބުނު ފުރުސަތުތަކުގެ ބޭނުމެއް ނުހިފުނެވެ. މިހާރު އިންތިޒާރުކޮށްގެން ހުރީ އަލުން އެންޑީއޭ އިން ޖާގަ ލިބި، މި ހުތުރު އަދި ނުސާފު ހަޔާތުން ދުރުވެވޭނެ މަސައްކަތް ފެށޭނެ އިރަކަށެވެ.\nމ. ސަމްމާމުއާގެއަށް ދިޔައިރު، އެ ތަނުގެ ތެރޭގައި ތިބި ބަޔަކު ފުލުހުން ފޮނުވާލަނީ.-- ފޮޓޯ: ނިޝާން އަލީ/ މިހާރު\nމި ހާލިތަކުން ފެންނަ ބިރުވެރިކަމަކީ މި މަސްތުން ސަލާމަތްވުމުގައި ހުރި ބޮޑެތި ގޮންޖެހުންތަކެވެ. ފުލުހުންގެ މަގުސަދަކީ ވެސް އެކަން އާންމުންނާ ހަމައަށް ގެނެސްދިނުމެވެ. މި އެންމެން ހައްޔަރުކުރުމަކީ ހައްލު ނޫން ކަމާއި ފަރުވާ އާއި އަޒުމާއި އުއްމީދާއި މުޅި މުޖުތަމައުގެ އެއްބާރުލުން ނުލިބި، މި ހިތާމަވެރި ސަފުހާ ފޮހެނުލެވޭނެ ކަމެވެ.\nއެއް ޒުވާނަކު ބުނި ގޮތުގައި "މުޖަތަމައުގައި ބޭނުންހިފޭ މީހަކަށް ވާން" ބޭނުންވިޔަސް، ފަރުވާ ނުލިބި ދެން ސަލާމަތެއް ނުވެވޭނެ އެވެ. އެކަމަކު ސަރުކާރު ކުންފުންޏެއްގައި އެސިސްޓެންޓް ފައިނޭންޝަލް އޮފިސަރަކަށް އުޅެފައި، މަތީ ތައުލީމް ހާސިލްކުރަން ވަޒީފާ އިން ވަކިވި ޒުވާނާ ހުރީ އެ މަގުން ކުރިއަށް ދެވޭނެ ހާލަތެއްގައެއް ނޫނެވެ. އޭނާގެ ސިކުނޑި ގެންގޮސްދެނީ ކޮންމެވެސް އައްޑާއަކަށެވެ. އެތަނުގައި އެހެން މީހުންނާ އެކު މަސްތުވެ، އަނެއްކާވެސް ހަމަހޭވެރިކަން ގެއްލިދެ އެވެ.\n"ސިނގިރޭޓަކީ އަހަރެންގެ ހަލާކު" ކަމަށް ބުނި ޒުވާނަކު ކިޔައިދިން ގޮތުގައި އަމިއްލަ ނަފުސު ދެކެ އޭނާ ލަދު ވެސް ގަނެ އެވެ. އެކަމަކު އައްޑާތަކަށް ދިއުން ހުއްޓުވޭނެ ހިތްވަރެއް ނެތްކަން ގަބޫލު ވެސް ކުރެ އެވެ. މަސްތުވާތަކެއްޗަށް އޭނާގެ ދެވިހިފުން އޮތް މިންވަރު، މައިންބަފައިން އޭނާއަށް ގަނެދިން މޮބައިލް ފޯނުތަކުން މިސާލު ދެއްކި އެވެ.\nމިދިއަ އަހަރު ޖަލުން މިނިވަންވުމުން އާއިލާއަށް އުއްމީދެއް ލިބުނެވެ. އެހެންކަމުން ދިރިއުޅުން އަލުން ފަށައިދިނުމުގެ މަގުސަދުގައި މައިންބަފައިން ގަނެދިނީ ފޯނެކެވެ. އެކަމަކު އެ ފޯނު އަތުގައި ބޭއްވޭ ގޮތެއް ނުވި އެވެ. އަލުން މަސްތުވެގަތުމަށް ވިއްކާލީ އެވެ. އެހެން ގޮސް މިހާތަނަށް ހަތަރު ފޯނު ވިއްކާލައިފި އެވެ.\n"ފޯނު ވިއްކާލާފައި ބޮނީ. މިހާރު މަންމަމެން ކައިރީގައި ބުނާކަށް ނުކެރޭ ފޯނެއް ގަނެދޭށޭ،" ކުޑައިރުއްސުރެ އާއިލާއާ އެކު މާލޭގައި ދިރިއުޅެމުން އަންނަ ޒުވާނާ ބުންޏެވެ.\n"ތިން މަސް ތެރޭގައި ހަތަރު ފޯނު ގަނެދިނީމާ ވެސް ވީ ވަރަކީ މިއީ."\nއައްޑާއެއްގައި، މަސްތުވާތަކެތި ބޭނުންކޮށް، ތަން ގޮނޑުވެފައި. .-- ފޮޓޯ: ނިޝާން އަލީ/ މިހާރު\nދިރިއުޅުން އާރާސްތުކުރުމަށް މަސައްކަތެއް ނުކުރިޔަސް މަސްތުވާތަކެތި ހޯދައިގެން އެ ބޭނުންކުރަން "ހިތްވަރުލާފައި" އެ މީހުން އުޅެ އެވެ. އޭގެ ތެރެއިން އެކަކު ބުނީ "އެތިކޮޅެއް" ގަނެލަން ހުސް ގޯނި ވިއްކައިގެން ވެސް ލާރި ހޯދާ ކަމަށެވެ.\n"އަހަރެން ސިކް ވާތީވެ އެ އެއްޗެހި ވެސް ވިއްކަނީ. އެއްލައިލާފައި ހުންނަ ގޯނި ހޮވައިގެން، އެ ވެސް ރުފިޔާއަކަށް ގޯންޏެއް. ފަންސާސް ގޯނި ހަމަކޮށްގެން ވެސް އެބަ ވިއްކަން،" އޭނާ ބުންޏެވެ.\nމަސްތުވާތަކެތި ބޭނުންކުރާ ކަމަށް ތުހުމަތުކުރާ ގެއެއް ފުލުހުން ފާސްކުރަނީ.-- ފޮޓޯ: ނިޝާން އަލީ/ މިހާރު\nމަސްތުވާތަކެއްޗަށް ވުރެ، "ހޫނު އަލިފާން ކެޔަސް ރަނގަޅުވާނެ"\nގާނޫނީ ވަކީލަކަށް ވުމުގެ ހުވަފެންތައް ދެކެމުން އައި 30 އަހަރުގެ އަންހެނަކާ ދިމާވީ ހެންވޭރުގައި ހުރި އައްޑާއެއް ކައިރިންނެވެ. އޭނާ ވެސް، އޭގެ އެހެން މީހުންނެކޭ އެއްގޮތަށް، އައްޑާ ތެރޭގައި މަސްތުވެގަންނަން ލަދެއް ނެތި އެވެ. ކުރީގެ އުއްމީދުތަކަކީ، މިހާރު ހަމައެކަނި ބުނެލާ ހުސް ވާހަކައެއް ފަދަ އެވެ.\nމައުހަދުން ޝަރީއާ އެންޑް ލޯ އިން ފައުންޑޭޝަން ކޯސް ފުރިހަމަކުރުމުގެ އިތުރުން ގާރީ ކޯސް ވެސް އޭނާ ހެދި އެވެ. އެކަމަކު އުއްމީދުތަކާ އެކު އެ ކޯސްތައް ފުރިހަމަކޮށް، އުމުރުން 19 އަހަރުގައި އޭނާގެ މިސްރާބު ގެއްލުނީ، ރައްޓެހިންނާ އެކު މަޖާކުރުމުގެ ތެރޭގައި މަސްތުވާތަކެތި ބޭނުންކުރަން ފެށި ހިސާބުންނެވެ.\nދެ ފަހަރެއްގެ މަތިން ރިހެބަށް ގޮސް ފަރުވާ ހޯދި އެވެ. އެކަމަކު އަލުން އަނެއްކާވެސް އޭނާ ހުރީ، ހަޑިމުޑުދާރު އައްޑާއެއްގެ އާންމު މެހެމާނަކަށް ބަދަލުވެފަ އެވެ. މަސްތުވެލަން ބޭނުންވުމުން އެތިކޮޅެއް ގަނެލައިގެން ގޮސް ވަންނަނީ އޭގެ އައްޑާއަކަށެވެ.\nއެކަމަކު ނޫސްވެރިންނާ ވާހަކަ ދައްކަމުން، އެހެން މީހުންނަށް އޭނާ ދިން ރަނގަޅު މެސެޖެއް ވެސް އެބަ އޮތެވެ. އޭނާ ބުނި ގޮތުގައި ކަމަކާ ދެރަވެގެން ނަމަވެސް މިއީ ބޭނުންކުރަން ހެޔޮވާ ވަރުގެ އެއްޗެއް ނޫނެވެ.\n"މަސްތުވާތަކެއްޗަށް ދިޔައީމަ އެ ލިބެނީ ކުރިއެރުމެއް ނޫނޭ. އެ މީހަކު ދާނީ ހުރި ވަރަށް ވުރެ ދަށަށް،" އޭނާ ބުންޏެވެ.\nކުރެހުމަށާއި ލަކުޑީގެ މަސައްކަތަށް ހުނަރުވެރި 34 އަހަރުގެ ޒުވާނަކާ ބައްދަލުވި އެވެ. ރީތިކޮށް، އަދި އެހާމެ ނަލަކޮށް ކުދިކުދި އޮޑިފަހަރު ހަދާލުމަކީ އޭނާއަށް ނުހަނު ފަސޭހަ މަސައްކަތެކެވެ. އެކަމަކު އޭނާ ބުނާ ގޮތުން ކައިވެންޏެއް ނުކުރެވި، ދިރިއުޅުމެއް ވެސް ނުފެށި އުޅެން މި ޖެހެނީ، މަސްތުވެގަތުމުގެ ނުބައި އާދައިން ސަލާމަތްނުވެވިގެންނެވެ. މަސްތުވާތަކެތީގެ ވަބާގައި ޖެހުމަށް ވުރެ، އޭނާ ސިފަކުރި ގޮތުގައި، "ހޫނު އަލިފާން ކެޔަސް މާ ރަނގަޅުވާނެ" އެވެ.\nއެކަމަކު އޭނާ ވެސް ކޮންމެ ދުވަހަކުހެން އެ ދަނީ އައްޑާއަކަށެވެ. އެތަނުގެ އަނދިރިކަމުގައި، ދިރިއުޅުން އިތުރަށް އަނދިރިކުރަނީ އެވެ.\nކޮންމެވެސް ގޮތަކުން ލާރި ހޯދައިގެން އެއިން ކޮންމެ މީހަކު ވެސް މަގުމަތިން ނުވަތަ ޑީލަރަކު އެ ހުރި ތަނަކުން މަސްތުވާތަކެތި ގަނެލަ އެވެ. އެ މީހުން އެ ބޭނުންކުރާނެ ތަނެއް ނެތުމުން ވަންނަނީ މާލޭގައި ގިނަވަމުން އަންނަ، އަދި ބަންދުކުރެވޭނެ ގާނޫނީ މަގެއް ފުލުހުންނަށް އަދި ފެންނަން ނެތް، އައްޑާއަކަށެވެ.\nއެއިން ކޮންމެ ތަނަކުން ވެސް ފެންނަނީ އުއްމީދެއް ނެތް އެތައް ދިވެހިންގެ ދިރިއުޅުން ވެއްޓިފައި އޮތް އަނދިރި ވަޅުގަނޑެވެ. ދިރިހުރުމުގެ މަޖުބޫރީ ހާލަތަކީ، އެ މީހުންނަށް، ހަމައެކަނި މަސްތުވެގަތުމެވެ. އެ ނުރައްކަލުން ސަލާމަތްވާނެ ހިތްވަރެއް، އޭގެ ތެރެއިން ގިނަ މީހުންގެ ނެތެވެ. އެ ހިތްވަރު ހޯދައިދޭން ސަރުކާރުން ގާއިމްކޮށްފައި ހުރި އިދާރާތަކުގައި އެ ފެންވަރެއް ވެސް ނެތްކަން، ބައެއް މީހުންގެ ވާހަތަކުން އެނގެ އެވެ.\nމި އައްޑާތަކުން އެ ދައްކައިދެނީ މަސްތުވާތަކެތީގެ ވަބާގެ ސަބަބުން ރާއްޖޭގެ ބައެއް ނިޒާމްތައް ފުނޑެމުން ދާ ކަމެވެ. މަޖަލަކަށް ނަމަވެސް، ނުވަތަ އެހެން ސަބަބަކާ ހުރެގެން ވިޔަސް، މަސްތުވާތަކެތީގެ ތެރޭގައި ދިރިއުޅުމުގެ މިސްރާބު ގެއްލިފައި ތިބި އެތައް ހާސް ދިވެހި ރައްޔިތުންނާ އެކު، މި މައްސަލަގަނޑުގައި، ދައުލަތުގެ ނުކުޅެދުންތެރިކަން ވެސް، އެހާމެ ބޮޑުވެއްޖެ ކަމެވެ.\nފުލުހުން މަސްތުވާތަކެތި ކުށްކުރުން\n78 ކޮމެންޓް, 242 ރިއެކްޝަންސް\nއީމާން ތެރިކަން ހުރި މީހުން ފާފަތަކަށް އަރަި ނުގަންނަނީ އެކަމުން މަޙުޝަރު ދުވަހު ލިބޭނެ އަދަބަށް ބިރު ވެތި ވެއެވެ. ކާފަރު ގައުމުތަކުގައި ބައެއް މީހުން ކުށަށް އަރައި ނުގަންނަނީ އމީހުނަށް ދުނިޔެ މަތީގައި ލިބޭނެ އަދަބު ގެ ސަބަބުން ނެވެ. އީމާންތއެރި ކަމެއް ވެސް ނެތް، އަދި ދުނިޔެމަތީގައި ވެސް އަދަބު ނުލިބޭނެ ކަން ޔަގީން ވާ ބަޔަކު ކުށްތަކަށް އަރަިގަތުމަށް ޖެހިލުމެއް ނުވާނެ އެވެ. ވީމާ ކުށް ކުރުން ހުއްޓުވަން ބޭނުން ނަމަ ވަރުގަދަ އަދަބު ދޭށެވެ.\nއެތެރެކުރާ އައްޑާތައް ހުއްޓުވާބަލަ. ަަަަަަަަަަަަަަަަަަަަަަަަަ\nދެން އޮތް ޒުވާން ޖީލް މަސްތުވާތަކެތިން ސަލާމަތްކުރުމަށް މިހާރު މަސްތުވާތަކެތި ބޭނުން ކުރާ މީހުންނަށް އަދަބްދީ... ސިންގަޕޫރު ގަ ވެސް ޑްރަގް ބޭނުން ކުރާ މީހުންނަށް ހަރުކަށި އަދަބްދޭ... ސިންގަޕޫރުގަ އެގޮތަށް ހަރުކަށި އަދަބް ދެނީ މުޖުތަމައު މިވަބާ އިން ސަލާމަތްކުރުމަށް..\nހުސް ގޭމް... އިސްލާހު ވާކަށް ތިއިން އެއް ސޮރެއް ވެސް ބޭނުމެއް ނުވޭ.... ތިޕާޓޭން ބޭނުން ވަނީ ވައްކަންކޮށްގެން މަސްތުވާތަކެތި ގަންނަން.... އިސްލާހު ވާން ބޭނުންވާ ކުދިން އެތިބެނީ އިސްލާހު ވެފަ، ނުލާހިކު ރީތިކޮށް، ނުލަހިކު ުރަގަޅަށް އެބަ އުޅޭ ކުރީގެ އެޑިކްޓުން.... ތިހިން ތިތަންތާ ނިދާ ތިގޮތަށް އުޅޭ ޕާޓޭންތީ އިސްލާހު ވާން ބޭނުން ވެގެން އުޅޭ ބައެއް ނޫން... ތި އެންމެން ރެޑްކޮށް ތިއޮތް ހިފެނީ، ޖަލަށް ލައި އަދަބްދީ... ޖަލުގަ މަސެއްކަތް ކުރުވާ...\nހުރިހާވެސް ނުބަޔަކީ މިރާއްޖޭގެ މަދުވިޔަފާރި ވެރިން އެމީހުން މިތަކެތި އެތެރެކުރަނީ ވަރައް ބޮޑައް ފޮރުވާ އޮޅުވާ ލައިގެން ކަނޑުބޯޓު ފަހަރުގަ އެލުވައިގެންނާ ހިލަބޯޓުތަކާ ތެޔޮބޯޓުފަހަރުގަ\nއެމް ޑީ ޕީ ސަރުކާރު ސަރުކާރައް މިވަނީ މިހެން ވީމް ދޯ\nމަ ވެސް ތި ހާލު\nމަގޭ ގޭގެ ކުރިމަތީ ގެ އެވެ. މަށަށް މިހާރު 39 އަހަރެވެ. މަ ބޮޑުމިވީ އެ ގޭ މީހުން މަސްތުވެ، މަސްތުވާ ތަކެތީގެ ވިޔަފާރި ކުރާ ތަން ބަލަމުން ނެވެ. ގޭ ދޮރުމައްޗަށް ބޯ ދިއްކޮލުމަކީ ދަތި އުދަގޫ ކަމެކެވެ. މަގު ހިނގާ ނޫޅެވޭ ވަރުވީއެވެ. މަގޭ ދަރިންނަށް މި މަންޒަރު ނުދަންކަން މަ މިހާރު އަމިއްލަ ގެ ދޫކޮށް މި އުޅެނީ ކުއްޔަށެވެ. މަގޭ ގޭގެ ކުރިމަތީ ގޭގައި ހިނގާ މަސްތުވާ ތަކެތީގެ ވިޔާފާރި އަދި ބޭނުންކުރުން ހުއްޓުވޭނެ ވަރުގެ ބައެއް އަދި ސަރުކާރަކަށް ނާދެއެވެ.\nހުކުރު ވިލޭރެ އެއްގަ ރައްޓެހިންނާއެކު ހުޅުމާލެ އަށް ގޮސް ސަމާސާ ވާހަކަ ދައްކާލަން ބީޗުގާ ތިބެފާ ބޭނުންކޮށްލާ ހަމަ އެންމެ ޕާޓީ ޑްރަގު ޓެބްލެޓަކުން ފެށޭ ދަތުރުން ބައެއް ކުދިންގެ މުޅި ހަޔާތް ނިމިދަނީ މިފަދަ 'އައްޑާ' ތަކުގެ ތެރޭގައެވެ. ބައެއް ފަހަރު ވަރަށް ހިތާމަވެރި ގޮތްގޮތަށް ހަމަ އެރެއިން އެރެއަށް ވެސް ނިމި ގޮއްސާ އެބަހުށްޓެވެ. ދިވެހި ޒުވާނުންނަށް ތެދުމަގު ދެއްކެވުން އެދި ދުޢާ ކުރަމެވެ.\nބަަޑި ބޭސް އެތެރެ ނުކުރެވޭ. މަސްތުވާ ތަކެތި ކުރެވޭ.\nއެހެންތަ މަ ގޮތްބަލާލަން ތިކަހަލަ ތާކަށް އޭގެ ރީތިކުއްޖަކާއެކު ދާނަން އެއްފަހަރު ގޮތްބަލާލަން އިގޭ އޯތިޔަ އެޑްރެސްވެސް ނޯޓްކޮށްލާފިން އިގޭ